title: Politikas un drošības komitejas Lēmums (KĀDP) 2017/464 (2017. gada 7. marts), ar ko ieceļ ES operācijas komandieri Eiropas Savienības militārajai operācijai Bosnijā un Hercegovinā un atceļ Lēmumu BiH/21/2014 (BiH/24/2017)

text:
               17.3.2017

               LV

               Eiropas Savienības Oficiālais Vēstnesis

               L 72/70

         POLITIKAS UN DROŠĪBAS KOMITEJAS LĒMUMS (KĀDP) 2017/464
   (2017. gada 7. marts),
   ar ko ieceļ ES operācijas komandieri Eiropas Savienības militārajai operācijai Bosnijā un Hercegovinā un atceļ Lēmumu BiH/21/2014 (BiH/24/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. pantu,
   tā kā:

               (1)

               Saskaņā ar Vienotās rīcības 2004/570/KĀDP 6. panta 1. punktu Padome pilnvaroja Politikas un drošības komiteju (PDK) pieņemt attiecīgus lēmumus par ES operācijas komandiera iecelšanu.

               (2)

               PDK 2014. gada 18. martā pieņēma Lēmumu BiH/21/2014 (2), ar ko ieceļ Eiropas NATO spēku komandiera vietnieku (DSACEUR) ģenerāli seru Adrian BRADSHAW par ES operācijas komandieri Eiropas Savienības militārajai operācijai Bosnijā un Hercegovinā.

               (3)

               NATO ir nolēmusi iecelt ģenerālleitnantu seru James EVERARD par DSACEUR, lai aizstātu ģenerāli seru Adrian BRADSHAW. Ģenerālleitnants sers James EVERARD stājas amatā 2017. gada 28. martā. Ģenerālleitnantam seram James EVERARD no minētās dienas būtu arī jāaizstāj ģenerālis sers Adrian BRADSHAW kā ES operācijas komandieris Eiropas Savienības militārajai operācijai Bosnijā un Hercegovinā.

               (4)

               Tādēļ Lēmums BiH/21/2014 būtu jāatceļ.

               (5)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā.

               (6)

               Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņoja, ka mehānisms “Berlīne plus” un tā īstenošana attieksies vienīgi uz tām Savienības dalībvalstīm, kuras ir arī vai nu NATO dalībvalstis, vai “Partnerattiecības mieram” dalībnieces un kuras attiecīgi ir noslēgušas divpusējus drošības līgumus ar NATO,

         IR PIEŅĒMUSI ŠO LĒMUMU.
   1. pants
   Ar šo ģenerālleitnants sers James EVERARD no 2017. gada 28. marta tiek iecelts par ES operācijas komandieri Eiropas Savienības militārajai operācijai Bosnijā un Hercegovinā.
   2. pants
   Ar šo tiek atcelts Lēmums BiH/21/2014.
   3. pants
   Šis lēmums stājas spēkā 2017. gada 28. martā.

      Briselē, 2017. gada 7. martā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 252, 28.7.2004., 10. lpp.

      (2)  Politikas un drošības komitejas Lēmums BiH/21/2014 (2014. gada 18. marts), ar ko ieceļ ES operācijas komandieri Eiropas Savienības militārajai operācijai Bosnijā un Hercegovinā un atceļ Lēmumu BiH/17/2011 (OV L 95, 29.3.2014., 29. lpp.).


title: Padomes Lēmums (KĀDP) 2017/1860 (2017. gada 16. oktobris), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
               16.10.2017

               LV

               Eiropas Savienības Oficiālais Vēstnesis

               LI 265/8

         PADOMES LĒMUMS (KĀDP) 2017/1860
   (2017. gada 16. oktobris),
   ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (1),
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2016. gada 27. maijā pieņēma Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku (KTDR).

               (2)

               2017. gada 17. jūlijā Padome pieņēma secinājumus par KTDR, kuros nosodīja KTDR nepārtrauktās un paātrinātās kodolprogrammas un ballistisko raķešu programmas, apsvēra iespēju izmantot papildu autonomas ES sankcijas un pauda bažas par to, ka KTDR darbības joprojām ir vērstas uz konvertējamas valūtas piesaisti, lai finansētu savas kodolprogrammas un ballistisko raķešu programmas.

               (3)

               Padome arī atkārtoti apstiprināja savu kritiskas iesaistīšanās politiku attiecībās ar KTDR, kurā spiediens ir apvienots ar sankcijām un citiem pasākumiem, bet vienlaicīgi tiek paturēta saziņas un dialoga kanālu pieejamība.

               (4)

               Apvienoto Nāciju Organizācijas Drošības padome (ANO DP) 2017. gada 5. augustā pieņēma Rezolūciju 2371 (2017), ar ko nosaka papildu sankcijas pret KTDR, reaģējot uz KTDR veikto ballistisko raķešu palaišanu 2017. gada 3. un 28. jūlijā. Minētajā rezolūcijā ANO DP pauda bažas, ka inter alia KTDR valstspiederīgie nereti strādā citās valstīs nolūkā radīt ārvalstu eksporta ieņēmumus, ko KTDR izmanto, lai atbalstītu savas aizliegtās kodolprogrammas un ballistisko raķešu programmas.

               (5)

               2017. gada 11. septembrī ANO DP pieņēma Rezolūciju 2375 (2017), ar ko nosaka papildu ierobežojošus pasākumus, reaģējot uz 2017. gada 2. septembrī KTDR veikto kodolizmēģinājumu un pastāvīgo miera un stabilitātes apdraudējumu, ko tā rada reģionā.

               (6)

               Ņemot vērā pastāvīgo apdraudējumu, ko KTDR rada starptautiskajam mieram un stabilitātei, būtu jāpieņem papildu ierobežojoši pasākumi nolūkā izdarīt spiedienu uz KTDR, lai tā pildītu tai uzliktās saistības, kas izklāstītas vairākās ANO DP rezolūcijās. Turklāt Lēmuma (KĀDP) 2016/849 II un III pielikumā iekļautajam personu un vienību sarakstam būtu jāpievieno trīs personas un sešas vienības.

               (7)

               Dažu šā lēmuma pasākumu īstenošanai ir vajadzīga Savienības turpmāka rīcība.

               (8)

               Tādēļ būtu attiecīgi jāgroza Lēmums (KĀDP) 2016/849,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2016/849 groza šādi:

               1)

               lēmuma 9. pantu aizstāj ar šādu:
               “9. pants
               1.   Ir aizliegts naftas produktu imports, iegāde vai nodošana no KTDR.
               2.   Ir aizliegta visu rafinētu naftas produktu tieša vai netieša piegāde, pārdošana vai nodošana KTDR, ko īsteno dalībvalstu valstspiederīgie, caur dalībvalstu teritorijām vai no tām, vai kam izmanto kuģus, kuri kuģo ar dalībvalsts karogu, vai dalībvalsts gaisa kuģus, neatkarīgi no tā, vai minēto rafinētu naftas produktu izcelsme ir dalībvalstu teritorijās vai ārpus tām.
               3.   Atkāpjoties no 2. punkta, ja KTDR piegādātu, pārdotu vai nodotu rafinētu naftas produktu apjoms nepārsniedz 500 000 barelu laikposmā no 2017. gada 1. oktobra līdz 2017. gada 31. decembrim vai 2 000 000 barelu gadā divpadsmit mēnešu laikposmā, kas sākas 2018. gada 1. janvārī un pēc tam katru gadu, dalībvalsts kompetentā iestāde var katrā atsevišķā gadījumā atļaut rafinētu naftas produktu piegādi, pārdošanu vai nodošanu KTDR, ja kompetentā iestāde ir noteikusi, ka minētā piegāde, pārdošana vai nodošana kalpo vienīgi humanitāriem nolūkiem, un ar noteikumu, ka:

                           a)

                           dalībvalsts ik pēc 30 dienām paziņo Sankciju komitejai par apjomu, kādā tiek veikta šāda rafinēto naftas produktu piegāde, pārdošana vai nodošana KTDR, un arī informāciju par visām darījuma pusēm;

                           b)

                           šādu rafinētu naftas produktu piegādē, pārdošanā vai nodošanā nav iesaistītas personas vai vienības, kas ir saistītas ar KTDR kodolprogrammām vai ballistisko raķešu programmām, vai citām darbībām, kas ir aizliegtas ar ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) vai 2375 (2017), tostarp sarakstā iekļautās personas vai vienības; un

                           c)

                           darījums nav saistīts ar tādu ienākumu gūšanu, kas paredzēti KTDR kodolprogrammai vai ballistisko raķešu programmai vai citām darbībām, kuras ir aizliegtas ar ANO DP Rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) vai 2375 (2017).

                     4.   Savienība veic vajadzīgos pasākumus, lai noteiktu konkrētos priekšmetus, kuriem piemēro šo pantu.”;

               2)

               lēmuma 9.b pantu aizstāj ar šādu:
               “9.b pants
               1.   Ir aizliegta jēlnaftas tieša vai netieša piegāde, pārdošana vai nodošana KTDR, ko īsteno dalībvalstu valstspiederīgie vai ko veic caur dalībvalstu teritorijām vai no tām, vai kam izmanto kuģus, kuri kuģo ar dalībvalsts karogu, vai dalībvalsts gaisa kuģus.
               2.   Atkāpjoties no 1. punkta, 1. punktā izklāstīto aizliegumu nepiemēro gadījumos, kad kāda dalībvalsts ir noteikusi, ka jēlnaftas piegāde, pārdošana vai nodošana KTDR kalpo vienīgi humanitāriem nolūkiem, un ja Sankciju komiteja katrā gadījumā atsevišķi minēto pārvadājumu ir apstiprinājusi saskaņā ar ANO DP Rezolūcijas 2375 (2017) 15. punktu.
               3.   Savienība veic vajadzīgos pasākumus, lai noteiktu konkrētos priekšmetus, kuriem piemēro šo pantu.”;

               3)

               lēmuma 11. panta 2. punktu aizstāj ar šādu:
               “2.   Aizliedz turpmāko:

                           a)

                           iegūt, uzturēt vai palielināt līdzdalību jebkurās vienībās KTDR vai KTDR vienībās, vai KTDR piederošās vienībās ārpus KTDR, tostarp pilnībā iegūt savā īpašumā šādas vienības un iegādāties daļas vai citus ar līdzdalību saistītus vērtspapīrus, vai darbībās vai aktīvos KTDR;

                           b)

                           piešķirt jebkādu finansējumu vai finansiālu palīdzību vienībām KTDR vai KTDR vienībām, vai KTDR piederošām vienībām ārpus KTDR, vai dokumentētā nolūkā finansēt šādas vienības KTDR;

                           c)

                           ar KTDR vienībām vai personām, neatkarīgi no tā, vai tās darbojas vai nedarbojas KTDR valdības labā vai vārdā, dalībvalstu valstspiederīgajiem vai to teritorijās atvērt, uzturēt jebkādus jaunus vai esošus kopuzņēmumus vai kooperatīvu apvienības un īstenot to darbību; un

                           d)

                           sniegt ieguldījumu pakalpojumus, kas tieši saistīti ar a) līdz c) apakšpunktā minētajām darbībām.”;

               4)

               lēmuma 11. pantam pievieno šādu punktu:
               “5.   Šā panta 2. punkta a) apakšpunktu nepiemēro ieguldījumiem, kurus attiecīgās dalībvalsts kompetentā iestāde ir atzinusi par tādiem, ko veic vienīgi humanitāros nolūkos, un ar noteikumu, ka tie nav raktuvju, rafinēšanas un ķīmijas rūpniecības, metalurģijas un metālapstrādes un kosmiskās aviācijas nozarēs.”;

               5)

               lēmuma 13. panta 4. punktu aizstāj ar šādu:

                           “4.

                           Šā panta 3. punkta a) un c)–g) apakšpunktā minētajiem darījumiem paredzētiem līdzekļu pārvedumiem uz KTDR vai no KTDR ir vajadzīga iepriekšēja atļauja no dalībvalsts kompetentās iestādes, ja to summa pārsniedz EUR 15 000. Šā panta 3. punkta b) apakšpunktā minētajiem darījumiem paredzētiem līdzekļu pārvedumiem uz KTDR vai no KTDR ir vajadzīga iepriekšēja atļauja no dalībvalsts kompetentās iestādes, ja to summa pārsniedz EUR 5 000. Attiecīgā dalībvalsts informē pārējās dalībvalstis gadījumā, ja kādas atļaujas ir piešķirtas.”;

               6)

               lēmuma 26.a pantā pievieno šādu punktu:
               “4.   Lai izskaustu pārvedumus uz KTDR un ievērojot piemērojamās valstu juridiskās prasības un procedūras, dalībvalstis neatjauno darba atļaujas to teritorijā esošiem KTDR valstspiederīgajiem, izņemot bēgļus un citas personas, kam ir starptautiskā aizsardzība.”;

               7)

               lēmuma II un III pielikuma groza tā, kā izklāstīts šā lēmuma pielikumā.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2017. gada 16. oktobrī

            Padomes vārdā –

            priekšsēdētāja

         F. MOGHERINI

      (1)  OV L 141, 28.5.2016., 79. lpp.

      PIELIKUMS

                  1.

                  Lēmuma (KĀDP) 2016/849 II pielikuma iedaļas “I. Personas un vienības, kas ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, vai personas vai vienības, kas rīkojas to vārdā vai vadībā, vai vienības, kas ir to īpašumā vai kontrolē” apakšiedaļu “A. Personas” groza šādi:

                              a)

                              esošos ierakstus pārnumurē 1.–30.;

                              b)

                              pievieno šādus ierakstus:

                                          Vārds, uzvārds

                                          Informācija identifikācijai

                                          Sarakstā iekļaušanas datums

                                          Pamatojums

                                          “31.

                                             KIM Jong Sik

                                          Direktora vietnieks, Militārās industrijas ministrijas Munīcijas rūpniecības departaments (Munitions Industry Department in Military Industry Ministry)

                                          16.10.2017.

                                          Kā Munīcijas rūpniecības departamenta direktora vietnieks sniedz atbalstu KTDR kodolprogrammām vai ballistisko raķešu programmām, tostarp 2016. gadā piedaloties ar kodolprogrammu vai ballistiskajām raķetēm saistītos pasākumos un 2016. gada martā – pasākumā, kurā iepazīstināja ar kādu iekārtu, par kuru KTDR apgalvoja, ka tā esot miniatūra kodolierīce.

                                          32.

                                             RI Pyong Chol

                                          Dzimšanas datums: 1948.
                                          Pirmais direktora vietnieks, Munīcijas rūpniecības departaments

                                          16.10.2017.

                                          Munīcijas rūpniecības departamenta pirmajam direktora vietniekam ir būtiska nozīme KTDR ballistisko raķešu programmā. Viņš ir piedalījies vairumā ballistisko raķešu izmēģinājumu un sniedz informāciju Kim Jong Un, tostarp 2016. gada janvāra kodolizmēģinājumā un ceremonijā.”

                  2.

                  Lēmuma (KĀDP) 2016/849 II pielikuma iedaļas “I. Personas un vienības, kas ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, vai personas vai vienības, kas rīkojas to vārdā vai vadībā, vai vienības, kas ir to īpašumā vai kontrolē” apakšiedaļā “B. Vienības” pievieno šādus ierakstus:

                              Vārds, uzvārds

                              Informācija identifikācijai

                              Sarakstā iekļaušanas datums

                              Pamatojums

                              “5.

                              Tautas bruņoto spēku ministrija (Ministry of People's Armed Forces)

                              16.10.2017.

                              Atbild par to, ka tiek nodrošināts atbalsts un vadība KTDR Stratēģiskajiem raķešspēkiem, kuri kontrolē KTDR kodolraķešu un konvencionālo stratēģisko raķešu vienības. Stratēģiskie raķešspēki ar Apvienoto Nāciju Organizācijas Drošības padomes Rezolūciju 2356 (2017) ir iekļauti sankciju sarakstā.

                              6.

                              Korejas Tautas armija (Korean People's Army)

                              16.10.2017.

                              Korejas Tautas armijas sastāvā ir Stratēģiskie raķešspēki, kuri kontrolē KTDR kodolraķešu un konvencionālo stratēģisko raķešu vienības. Stratēģiskie raķešspēki ar Apvienoto Nāciju Organizācijas Drošības padomes Rezolūciju 2356 (2017) ir iekļauti sankciju sarakstā.”

                  3.

                  Lēmuma (KĀDP) 2016/849 III pielikumā aiz virsraksta “To personu un vienību saraksts, kas minētas 23. panta 1. punkta c) apakšpunktā un 27. panta 1. punkta c) apakšpunktā” pievieno šādu tekstu:

                              “A.

                              Personas

                                          Vārds, uzvārds

                                          Informācija identifikācijai

                                          Sarakstā iekļaušanas datums

                                          Pamatojums

                                          1.

                                             KIM Hyok Chan

                                          Dzimšanas datums: 9.6.1970.
                                          Pases Nr.: 563410191 Sekretārs, KTDR vēstniecība Luandā

                                          16.10.2017.

                                             Kim Hyok Chan ir bijis priekšsēdētājs organizācijā Green Pine, kas ir ANO sankciju sarakstā iekļauta vienība, tostarp viņš, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus, ir piedalījies sarunās par Angolas jūras spēku kuģu renovācijas līgumiem.

                              B.

                              Vienības

                                          Nosaukums
                                          (un iespējams pieņemtais nosaukums)

                                          Informācija identifikācijai

                                          Sarakstā iekļaušanas datums

                                          Pamatojums

                                          1.

                                             Korea International Exhibition Corporation

                                          16.10.2017.

                                             Korea International Exhibition Corporation ir palīdzējusi vienībām, kurām piemēro sankcijas, no tām izvairīties, rīkojot Phenjanas Starptautisko tirdzniecības izstādi (Pyongyang International Trade Fair), kura dod iespēju šīm vienībām pārkāpt ANO sankcijas, turpinot ekonomisko darbību.

                                          2.

                                             Korea Rungrado General Trading Corporation

                                          jeb: Rungrado Trading Corporation

                                          Adrese: Segori-dong, Pothonggang District, Pyongyang, KTDR
                                          Tālrunis: 850-2-18111-3818022
                                          Fakss: 850-2-3814507
                                          E-pasts: rrd@co.chesin.com

                                          16.10.2017.

                                             Korea Rungrado General Trading Corporation ir palīdzējusi pārkāpt ar Apvienoto Nāciju Organizācijas Drošības padomes rezolūcijām piemērotās sankcijas, piedaloties raķešu Scud pārdošanā Ēģiptei.

                                          3.

                                             Maritime Administrative Bureau

                                          jeb: North Korea Maritime Administration Bureau

                                          Adrese: Ryonhwa-2Dong, Central District, Pyongyang, KTDR
                                          PO Box 416
                                          Tālr. 850-2-18111 Ex 8059
                                          Fakss: 850 2 381 4410
                                          E-pasts: mab@silibank.net.kp
                                          Tīmekļa vietne: www.ma.gov.kp

                                          16.10.2017.

                                             The Maritime Administrative Bureau ir palīdzējusi apiet Apvienoto Nāciju Organizācijas Drošības padomes uzliktās sankcijas, tostarp pārdēvējot un pārreģistrējot sankcijām pakļauto vienību aktīvus un nodrošinot falsificētus dokumentus kuģiem, kuriem piemēro Apvienoto Nāciju Organizācijas sankcijas.

                                          4.

                                             Pan Systems Pyongyang

                                          jeb: Wonbang Trading Co.

                                          Adrese: Room 818, Pothonggang Hotel, Ansan-Dong, Pyongchon district, Pyongyang, KTDR

                                          16.10.2017.

                                             Pan Systems ir palīdzējusi apiet Apvienoto Nāciju Organizācijas Drošības padomes uzliktās sankcijas, piedaloties mēģinājumā pārdot ieročus un saistītus materiālus Eritrejai.

                                             Pan Systems arī atrodas Galvenā izlūkošanas biroja kontrolē un rīkojas tā vārdā; Galvenajam izlūkošanas birojam Apvienoto Nāciju Organizācija piemēro sankcijas.”


title: Komisijas Lēmums (1998. gada 11. marts) par padomdevējām komitejām, kuras nodarbojas ar kopējo lauksaimniecības politiku

text:
Svarīgs juridisks paziņojums

|

31998D0235

Oficiālais Vēstnesis L 088 , 24/03/1998 Lpp. 0059 - 0071

		Komisijas Lēmums(1998. gada 11. marts)par padomdevējām komitejām, kuras nodarbojas ar kopējo lauksaimniecības politiku(98/235/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā Komisijai vajadzētu noskaidrot tautsaimniecības nozaru speciālistu un patērētāju viedokļus gan jautājumos par dažādu tirgus kopējo organizāciju darbību, gan citos kopējās lauksaimniecības politikas jautājumos;tā kā visām tautsaimniecības nozarēm, kuras tieši iesaistītas tirgus organizāciju darbībā un uz kurām attiecas lauksaimniecības politikas lēmumi, kā arī patērētājiem jābūt iespējai piedalīties Komisijas pieprasīto atzinumu izstrādē;tā kā attiecīgās ekonomikas federācijas un patērētāju grupas dalībvalstīs ir izveidojušas organizācijas Eiropas Savienības līmenī, kuras tādējādi var pārstāvēt ieinteresētās personas visās dalībvalstīs;tā kā kopš 1962. gada ar dažādiem Komisijas lēmumiem [1] ir izveidotas vairākas lauksaimniecības padomdevējas komitejas;tā kā pēc kopējās lauksaimniecības politikas reformas 1992. gadā nepieciešams apvienot dažas komitejas, kā arī izveidot jaunas komitejas;tā kā pētījums par padomdevējām komitejām ir pierādījis, ka tās iespējams pilnveidot, tādēļ jāpielāgo atšķirīgās procedūras un definīcijas, vietu skaits pārstāvētajām grupām un noteikumi par komiteju atjaunošanu;tā kā noteikumi, kas saistīti ar lauksaimniecības padomdevējām komitejām, vairākkārt ir grozīti un ietverti 27 dažādos tiesību aktos, līdz ar to tos ir grūti piemērot un tādēļ vajadzētu kodificēt vienā Lēmumā,IR PIEŅĒMUSI ŠĀDU LĒMUMU.1. pants1. Ar šo Komisijas aizbildnībā tiek izveidotas sekojošas padomdevējas komitejas:- Kopējās lauksaimniecības politikas padomdevēja komiteja,- Laukaugu padomdevēja komiteja,- Nepārtikas kultūru un tekstilaugu padomdevēja komiteja,- Dzīvnieku izcelsmes produktu padomdevēja komiteja,- Augļu, dārzeņu un ziedu padomdevēja komiteja,- Specializēto kultūru padomdevēja komiteja,- Mežsaimniecības un korķa izstrādājumu padomdevēja komiteja,- Veselīgu un nekaitīgu lauksaimniecības produktu padomdevēja komiteja,- Lauku attīstības padomdevēja komiteja,- Lauksaimniecības un dabas vides padomdevēja komiteja.2. Komisija var konsultēties ar iepriekšminētajām komitejām visos jautājumos, kas saistīti ar kopējo lauksaimniecības politiku un lauku attīstības politiku, kā arī to īstenošanu, jo īpaši jautājumos, kas saistīti ar tirgus kopējām organizācijām un pasākumiem, kurus ierosina Komisijai piemērot šajā sakarā.3. Katras komitejas priekšsēdētājs pēc savas iniciatīvas vai pēc jebkuras pārstāvētās interešu grupas pieprasījuma var izteikt priekšlikumu Komisijai konsultēties ar viņa komiteju jebkurā jautājumā, kas ir tās kompetencē.2. pantsKomitejās ir pārstāvji no sekojošām sociālekonomisko interešu grupām: lauksaimniecības produktu ražotāji, lauksaimniecības kooperatīvi, lauksaimnieciskā ražošana un pārtikas rūpniecība, lauksaimniecības produktu un pārtikas produktu tirdzniecība, laukstrādnieki un strādnieki pārtikas rūpniecībā, patērētāji. Īpašos gadījumos var iecelt citu interešu pārstāvjus. Komiteju sastāvs norādīts pielikumā.3. pantsKomitejās ir ne vairāk kā 40 locekļu atkarībā no attiecīgās nozares lieluma, izņemot Kopējās lauksaimniecības politikas un Lauku attīstības padomdevējas komitejās, kurās ir 60 locekļu. Vietu skaitu un to piešķiršanu dažādām Eiropas organizācijām, kuras minētas 4. panta 1. punktā, nosaka katrai komitejai šī lēmuma pielikumos.4. pants1. Komiteju locekļus ieceļ Komisija pēc to sociālekonomisko organizāciju priekšlikumiem, kas izveidotas Kopienas līmenī un ierakstītas Komisijas interešu grupu reģistrā. Sociālekonomiskās organizācijas ir tās organizācijas, kuras visvairāk pārstāv 2. pantā minētās intereses un kuru darbības ir saistītas ar kopējo lauksaimniecības politiku, kopējo tirgus organizāciju vai citu attiecīgo jomu.2. Pēc Komisijas uzaicinājuma sociālekonomiskās organizācijas katrai vietai izvirza trīs kandidātus ar dažādu valstu piederību. Priekšlikumos jāņem vērā dažādās intereses, kuras jāpārstāv nozarē.3. Komiteju locekļus ieceļ uz pieciem gadiem. Viņus var iecelt amatā atkārtoti. Komitejas locekļi par saviem pakalpojumiem nesaņem atalgojumu.Pēc pilnvaru termiņa beigām komiteju locekļi paliek amatā, līdz viņus aizstāj vai arī ieceļ atkārtoti. Ja komitejas loceklis atkāpjas vai nomirst, vai arī organizācija, kura viņu ieteica, pieprasa viņa vai viņas aizstāšanu ar citu, tad šo locekli aizstāj ar citu saskaņā ar 1. punktā minēto kārtību.4. Komisijas publicē komiteju locekļu sarakstu Eiropas Kopienu Oficiālā Vēstneša C sērijā katru reizi, kad locekļi ir aizstāti.5. pants1. Komitejas aizbildnībā var izveidot vienu vai vairākas pastāvīgās grupas un/vai darba grupas. Pastāvīgās grupās ir pārstāvji vai eksperti, kurus Komisija iecēlusi pēc attiecīgo sociālekonomisko organizāciju priekšlikuma. Viņi regulāri nodarbojas ar jautājumiem, kas attiecas uz konkrēto nozari.2. Pēc padomdevējas komitejas lūguma Komisija var mainīt pastāvīgajā grupā pārstāvēto sociālekonomisko interešu grupu kombināciju.3. Ekspertu grupu var izveidot pēc padomdevējas komitejas lūguma. Šādās grupās ir nozaru eksperti, kurus iecēlusi Komisija pēc konsultācijām ar attiecīgajām sociālekonomiskajām organizācijām.4. Var aizstāt ikvienu grupas locekli, kurš nevar apmeklēt sanāksmi. Sociālekonomiskā organizāciju, kuru šis loceklis pārstāv, var ieteikt grupas sekretariātam šī locekļa aizstājēju.6. pants1. Pēc konsultācijām ar Komisiju katra komiteja no savu locekļu vidus ievēl priekšsēdētāju. Priekšsēdētājs ir ievēlēts pirmajā balsošanā ar klātesošo locekļu divu trešdaļu balsu vairākumu, bet atkārtotā balsošanā ar klātesošo locekļu vienkāršu balsu vairākumu. Vienāda balsu skaita gadījumā Komisija nosaka pagaidu priekšsēdētāju.Komiteja var noteikt priekšsēdētāja maiņu pēc puses pilnvaru laika notecēšanas.2. Katra komiteja ievēl divus priekšsēdētāja vietniekus. Priekšsēdētāja vietniekus izvēlas no to sociālekonomisko organizāciju pārstāvju vidus, kurām nepieder priekšsēdētājs. Tos ievēl saskaņā ar 1. punktā noteikto kārtību.Katra komiteja saskaņā ar to pašu kārtību var ievēlēt izpildorgānu, kurā bez priekšsēdētāja ir arī katras komitejā pārstāvētas sociālekonomiskās organizācijas pārstāvis.Komitejas izpildorgāns sagatavo un organizē komitejas darbu. Viena amatpersona ("referents") pēc katras komitejas sanāksmes sagatavo protokola kopsavilkumu.3. Pastāvīgās grupas ievēl priekšsēdētāju un priekšsēdētāja vietnieku no savu locekļu vidus saskaņā ar 1. punktā noteikto kārtību. Priekšsēdētājs un priekšsēdētāja vietnieks nevar piederēt vienai un tai pašai sociālekonomiskai organizācijai. Grupu priekšsēdētāji sagatavo protokola kopsavilkumu un ziņo par savu darbu atbilstošās padomdevējas komitejas nākošajā sanāksmē.7. pants1. Komitejas sanāksmēs var piedalīties tikai komiteju locekļi vai locekļu aizstājēji, Komisijas pārstāvji un personas, kuras uzaicinātas saskaņā ar 3., 4. un 6. punktu.2. Grupu sanāksmēs var piedalīties tikai grupu locekļi, attiecīgās komitejas priekšsēdētājs, Komisijas pārstāvji un personas, kuras uzaicinātas saskaņā ar 4. un 6. punktu.3. Ja komitejas loceklis nevar piedalīties sanāksmē, tad organizācija vai organizācijas, kurām piešķirta šī locekļa vieta, var iecelt aizstājēju, kuru izvēlas no saraksta, kas izveidots pēc savstarpējas vienošanās starp Komisiju un attiecīgo organizāciju vai organizācijām. Sarakstā ir tik vārdu, cik pavisam locekļu pārstāv attiecīgo organizāciju vai organizācijas, bet nepārsniedz desmit personas.Ja ir iecelts aizstājējs, par to paziņo komitejas sekretariātam vismaz trīs dienas pirms sanāksmes.4. Pēc organizācijas lūguma, kurai piešķirta viena vai vairākas vietas komitejā vai grupā, komitejas vai grupas priekšsēdētājs, vienojoties ar Komisiju, var uzaicināt organizācijas ģenerālsekretāru piedalīties komitejas sanāksmē kā novērotājam.Ja organizācijas ģenerālsekretārs nevar piedalīties sanāksmē, viņš savu novērotāja vietu var piešķirt citai paša izvēlētai personai.5. Novērotājiem nav tiesību runāt. Taču pēc vienošanās ar Komisiju priekšsēdētājs var viņus aicināt runāt.6. Pēc tās organizācijas lūguma, kurai piešķirta viena vai vairākas vietas, un gadījumos, kad dienas kārtībā paredzēts apspriest sarežģītus tehniskas dabas jautājumus, komitejas vai grupas priekšsēdētājs, vienojoties ar Komisiju, var uzaicināt vienu vai vairākus ekspertus piedalīties komitejas vai grupas apspriedē.Komisija pēc savas iniciatīvas var uzaicināt jebkuru personu, kas pienācīgi kvalificēta vienā no dienas kārtības jautājumiem, piedalīties kā ekspertam komitejas vai pastāvīgās grupas apspriedē. Eksperti piedalās tikai to jautājumu apspriedē, kuru dēļ tie uzaicināti.8. pantsVienojoties ar Komisiju, katra komiteja vai pastāvīgā grupa var izveidot darba grupas, lai veicinātu tās darbu.9. pants1. Katru komiteju vai grupu sasauc Komisija un tā parasti sanāk Komisijas galvenajā mītnē. Pēc vienošanās ar Komisiju priekšsēdētājs sasauc izpildorgānu sanāksmes.2. Atbilstošo Komisijas departamentu pārstāvji var piedalīties ikvienas komitejas, izpildorgāna vai grupas sanāksmē.3. Komisija nodrošina komiteju, izpildorgānu un grupu sekretariāta pakalpojumus.10. pantsPriekšsēdētājs informē Komisiju par komitejas dienas kārtībā iekļaujamajiem jautājumiem 12 dienas pirms komitejas sanāksmes. Komisija izsūta locekļiem dienas kārtību, vēlams, elektroniskā veidā, astoņas darba dienas pirms sanāksmes.11. pants1. Komitejas apspriež jautājumus, par kuriem Komisijas ir lūgusi sniegt atzinumu. Apspriedes beigās nebalso. Ja Komisija vēlas saņemt komitejas atzinumu, tad tā var noteikt termiņu, kurā atzinums jāsniedz.Ja komiteja vienbalsīgi vienojas par sniedzamo atzinumu, tā izstrādā kopīgus atzinumus un pievieno tos protokola kopsavilkumam. Komisija paziņo komitejas apspriedes rezultātus Padomei, ja to ierosina komiteja.2. Komitejā pārstāvēto sociālekonomisko organizāciju izteiktos viedokļus iekļauj ziņojumā, ko nosūta Komisijai.12. pantsNeierobežojot Līguma 214. pantu, komiteju un to aizbildnībā izveidoto grupu locekļu, kā arī citu sanāksmju dalībnieku pienākums ir neizpaust informāciju, kuru tie ieguvuši, darbojoties komitejā vai attiecīgajā grupā, ja Komisija norāda, ka pieprasītais atzinums vai ierosinātais jautājums ietver konfidenciāla rakstura problēmu. Šādos gadījumos sanāksmē piedalās tikai komitejas vai attiecīgās grupas locekļi vai to aizstājēji, kā arī Komisijas pārstāvji.13. pantsAr šo ir atcelti Komisijas Lēmumi 81/195/EEK, 87/70/EEK līdz 87/93/EEK, 89/567/EEK un 90/351/EEK.14. pantsŠo lēmumu piemēro no 1998. gada 1. aprīļa.Briselē, 1998. gada 11. martāKomisijas vārdā —Komisijas loceklisFranz Fischler[1] Komisijas Lēmumi (1987. gada 7. janvāris) 87/70/EEK līdz 87/93/EEK (OV L 45, 14.2.1987., 1. līdz 68. lpp.).Komisijas Lēmums (1989. gada 20. oktobris) 89/567/EEK (OV L 309, 26.10.1989., 39. lpp.).Komisijas Lēmums (1981. gada 16. marts) 81/195/EEK (OV L 88, 2.4.1981., 42. lpp.).Komisijas Lēmums (1990. gada 29. jūnijs) 90/351/EEK (OV L 172, 5.7.1990., 33. lpp.).--------------------------------------------------I PIELIKUMSKOPĒJĀS LAUKSAIMNIECĪBAS POLITIKAS PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Lauksaimnieki | 22 |Lauksaimniecības kooperatīvi | 8 |Tirgotāji | 8 |Ražošana | 8 |Darba ņēmēji | 5 |Patērētāji | 5 |Citi | 4 |--------------------------------------------------II PIELIKUMSLAUKAUGU PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Lauksaimnieki | 17 |Lauksaimniecības kooperatīvi | 5 |Tirgotāji | 6 |Ražošana | 6 |Darba ņēmēji | 2 |Patērētāji | 2 |Citi | 2 |2. PASTĀVĪGĀS GRUPAS UN TO SASTĀVSa) Graudaugu nozares pastāvīgā grupa| Vietas |Lauksaimnieki | 13 |Lauksaimniecības kooperatīvi | 6 |Tirgotāji | 7 |Ražošana | 6 |Darba ņēmēji | 1 |Citi | 1 |b) Eļļas augu un proteīnaugu nozares pastāvīgā grupa| Vietas |Lauksaimnieki | 12 |Lauksaimniecības kooperatīvi | 5 |Tirgotāji | 6 |Ražošana | 6 |Patērētāji | 1 |Citi | 1 |c) Žāvētas rupjās barības nozares pastāvīgā grupa| Vietas |Lauksaimnieki | 3 |Lauksaimniecības kooperatīvi | 3 |Tirgotāji | 1 |Ražošana | 5 |d) Cukura nozares pastāvīgā grupa| Vietas |Lauksaimnieki | 12 |Lauksaimniecības kooperatīvi | 4 |Tirgotāji | 4 |Ražošana | 6 |Darba ņēmēji | 1 |Patērētāji | 1 |e) Rīsu nozares pastāvīgā grupa| Vietas |Lauksaimnieki | 5 |Lauksaimniecības kooperatīvi | 2 |Tirgotāji | 4 |Ražošana | 4 |f) Cietes nozares pastāvīgā grupa| Vietas |Lauksaimnieki | 4 |Lauksaimniecības kooperatīvi | 2 |Tirgotāji | 3 |Ražošana | 6 |--------------------------------------------------III PIELIKUMSNEPĀRTIKAS KULTŪRU UN TEKSTILAUGU PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Lauksaimnieki | 17 |Lauksaimniecības kooperatīvi | 5 |Tirgotāji | 5 |Ražošana | 8 |Darba ņēmēji | 2 |Patērētāji | 2 |Citi | 1 |2. PASTĀVĪGĀS GRUPAS UN TO SASTĀVSa) Atjaunojamās enerģijas pastāvīgā grupa| Vietas |Lauksaimnieki | 12 |Lauksaimniecības kooperatīvi | 5 |Tirgotāji | 5 |Ražošana | 6 |Patērētāji | 1 |Citi | 1 |b) Kokvilnas nozares pastāvīgā grupa| Vietas |Lauksaimnieki | 5 |Lauksaimniecības kooperatīvi | 3 |Tirgotāji | 3 |Ražošana | 4 |Citi | 1 |c) Šķiedras linu un kaņepju nozares pastāvīgā grupa| Vietas |Lauksaimnieki | 6 |Lauksaimniecības kooperatīvi | 2 |Tirgotāji | 3 |Ražošana | 4 |--------------------------------------------------IV PIELIKUMSDZĪVNIEKU IZCELSMES PRODUKTU PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Lauksaimnieki | 17 |Lauksaimniecības kooperatīvi | 4 |Tirgotāji | 5 |Ražošana | 8 |Darba ņēmēji | 2 |Patērētāji | 2 |Citi | 2 |2. PASTĀVĪGĀS GRUPAS UN TO SASTĀVSa) Piena nozares pastāvīgā grupa| Vietas |Lauksaimnieki | 12 |Lauksaimniecības kooperatīvi | 5 |Tirgotāji | 5 |Ražošana | 6 |Patērētāji | 1 |Darba ņēmēji | 1 |b) Liellopu gaļas nozares pastāvīgā grupa| Vietas |Lauksaimnieki | 12 |Lauksaimniecības kooperatīvi | 6 |Tirgotāji | 5 |Ražošana | 5 |Patērētāji | 1 |Citi | 1 |c) Aitu un kazu gaļas nozares pastāvīgā grupa| Vietas |Lauksaimnieki | 12 |Lauksaimniecības kooperatīvi | 5 |Tirgotāji | 4 |Ražošana | 3 |Patērētāji | 1 |Citi | 1 |d) Cūkgaļas nozares pastāvīgā grupa| Vietas |Lauksaimnieki | 12 |Lauksaimniecības kooperatīvi | 6 |Tirgotāji | 5 |Ražošana | 6 |Patērētāji | 1 |Darba ņēmēji | 1 |e) Mājputnu gaļas un olu nozares pastāvīgā grupa| Vietas |Lauksaimnieki | 13 |Lauksaimniecības kooperatīvi | 6 |Tirgotāji | 5 |Ražošana | 5 |Patērētāji | 1 |--------------------------------------------------V PIELIKUMSAUGĻU, DĀRZEŅU UN ZIEDU PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Audzētāji | 16 |Lauksaimniecības kooperatīvi | 6 |Tirgotāji | 7 |Ražošana | 5 |Darba ņēmēji | 2 |Patērētāji | 2 |Citi | 2 |2. PASTĀVĪGĀS GRUPAS UN TO SASTĀVSa) Svaigu augļu un dārzeņu nozares pastāvīgā grupa| Vietas |Audzētāji | 12 |Lauksaimniecības kooperatīvi | 6 |Tirgotāji | 6 |Ražošana | 5 |Patērētāji | 1 |Citi | 2 |b) Pārstrādātu augļu un dārzeņu nozares pastāvīgā grupa| Vietas |Audzētāji | 8 |Lauksaimniecības kooperatīvi | 4 |Tirgotāji | 3 |Ražošana | 5 |Citi | 1 |c) Ziedu un dekoratīvo augu nozares pastāvīgā grupa| Vietas |Audzētāji | 7 |Lauksaimniecības kooperatīvi | 3 |Tirgotāji | 6 |Ražošana | 1 |Citi | 1 |--------------------------------------------------VI PIELIKUMSSPECIALIZĒTO KULTŪRU PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Lauksaimnieki | 17 |Lauksaimniecības kooperatīvi | 5 |Tirgotāji | 6 |Ražošana | 6 |Darba ņēmēji | 3 |Patērētāji | 2 |Citi | 1 |1. 2. PASTĀVĪGĀS GRUPAS UN TO SASTĀVSa) Vīnkopības nozares pastāvīgā grupa| Vietas |Lauksaimnieki | 10 |Lauksaimniecības kooperatīvi | 7 |Tirgotāji | 5 |Ražošana | 5 |Patērētāji | 1 |Citi | 1 |b) Stipro alkoholisko dzērienu nozares pastāvīgā grupa| Vietas |Lauksaimnieki | 2 |Lauksaimniecības kooperatīvi | 2 |Tirgotāji | 2 |Ražošana | 5 |Patērētāji | 1 |c) Olīvu un to atvasināto produktu nozares pastāvīgā grupa| Vietas |Lauksaimnieki | 9 |Lauksaimniecības kooperatīvi | 5 |Tirgotāji | 5 |Ražošana | 5 |Patērētāji | 1 |d) Biškopības nozares pastāvīgā grupa| Vietas |Biškopji | 6 |Lauksaimniecības kooperatīvi | 2 |Tirgotāji | 3 |Ražošana | 2 |Patērētāji | 1 |e) Apiņu nozares pastāvīgā grupa| Vietas |Audzētāji | 5 |Lauksaimniecības kooperatīvi | 3 |Tirgotāji | 5 |Ražošana | 3 |f) Tabakas nozares pastāvīgā grupa| Vietas |Audzētāji | 6 |Lauksaimniecības kooperatīvi | 4 |Tirgotāji | 4 |Ražošana | 4 |Patērētāji | 1 |--------------------------------------------------VII pielikumsMEŽSAIMNIECĪBAS UN KORĶA IZSTRĀDĀJUMU PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Ražotāji (mežu zemes apsaimniekotāji, privāto un valsts mežu zemju īpašnieki) | 23 |Tirgotāji | 1 |Ražošana | 8 |Darba ņēmēji | 3 |Patērētāji | 1 |Citi | 4 |--------------------------------------------------VIII PIELIKUMSVESELĪGU UN NEKAITĪGU LAUKSAIMNIECĪBAS PRODUKTU PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Lauksaimnieki | 12 |Lauksaimniecības kooperatīvi | 6 |Tirgotāji | 5 |Ražošana | 5 |Darba ņēmēji | 2 |Patērētāji | 5 |Citi | 5 |2. PASTĀVĪGĀS GRUPAS UN TO SASTĀVSa) Bioloģiskās lauksaimniecības pastāvīgā grupa| Vietas |Lauksaimnieki | 6 |Lauksaimniecības kooperatīvi | 2 |Tirgotāji | 2 |Ražošana | 2 |Patērētāji | 2 |Citi | 3 |b) Veterinārijas jautājumu pastāvīgā grupa| Vietas |Lauksaimnieki | 2 |Lauksaimniecības kooperatīvi | 2 |Tirgotāji | 2 |Ražošana | 2 |Darba ņēmēji | 2 |Patērētāji | 2 |Citi | 2 |c) Augu veselības jautājumu pastāvīgā grupa| Vietas |Lauksaimnieki | 3 |Lauksaimniecības kooperatīvi | 3 |Tirgotāji | 3 |Ražošana | 3 |Darba ņēmēji | 2 |Patērētāji | 2 |Citi | 3 |d) Lauksaimniecības produktu reklāmas pastāvīgā grupa| Vietas |Lauksaimnieki | 7 |Lauksaimniecības kooperatīvi | 4 |Tirgotāji | 5 |Ražošana | 4 |Patērētāji | 1 |Citi | 1 |e) Dzīvnieku labturības jautājumu pastāvīgā grupa| Vietas |Lauksaimnieki | 3 |Lauksaimniecības kooperatīvi | 2 |Tirgotāji | 2 |Ražošana | 2 |Darba ņēmēji | 2 |Patērētāji | 2 |Citi | 4 |f) Sēklu nozares pastāvīgā grupa| Vietas |Lauksaimnieki | 8 |Lauksaimniecības kooperatīvi | 3 |Tirgotāji | 6 |Ražošana | 3 |Darba ņēmēji | 1 |Patērētāji | 1 |Citi | 4 |g) Lopbarības nozares pastāvīgā grupa| Vietas |Lauksaimnieki | 6 |Lauksaimniecības kooperatīvi | 4 |Tirgotāji | 4 |Ražošana | 4 |Darba ņēmēji | 1 |Patērētāji | 1 |--------------------------------------------------IX PIELIKUMSLAUKU ATTĪSTĪBAS PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Ražotāji | 22 |Lauksaimniecības kooperatīvi | 4 |Tirgotāji | 5 |Ražošana | 5 |Darba ņēmēji | 5 |Patērētāji | 3 |Citi | 16 |2. PASTĀVĪGĀS GRUPAS UN TO SASTĀVSa) Pastāvīgā grupa "Sieviete laukos"| Vietas |Lauksaimnieki, lauku ģimenes locekļi | 6 |Lauksaimniecības kooperatīvi | 1 |Tirgotāji | 2 |Ražošana | 1 |Darba ņēmēji | 1 |Patērētāji | 2 |Citi | 2 |--------------------------------------------------X PIELIKUMSLAUKSAIMNIECĪBAS UN DABAS VIDES PADOMDEVĒJA KOMITEJA1. PĀRSTĀVĒTĀS INTERESES (2. pants)| Vietas (4. pants) |Lauksaimnieki | 14 |Lauksaimniecības kooperatīvi | 3 |Tirgotāji | 3 |Ražošana | 3 |Darba ņēmēji | 2 |Patērētāji | 2 |Citi | 7 |--------------------------------------------------


title: 2010/67/: Komisijas Lēmums ( 2010. gada 5. februāris ), ar ko izveido GMES partneru padomi

text:
               6.2.2010

               LV

               Eiropas Savienības Oficiālais Vēstnesis

               L 35/23

         KOMISIJAS LĒMUMS
   (2010. gada 5. februāris),
   ar ko izveido GMES partneru padomi
   (2010/67/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Globālā vides un drošības novērošana (GMES) ir Zemes novērošanas iniciatīva, ko vada Eiropas Savienība un ko īsteno partnerībā ar dalībvalstīm. Tās mērķis ir veicināt inovāciju, pētniecības un tehnoloģijas attīstības politikas radītā rūpniecības potenciāla labāku izmantojumu Zemes novērošanas jomā un sniegt informācijas pakalpojumus.

               (2)

               Lai sasniegtu GMES mērķi, vienlaikus nodrošinot ilgtspēju, jākoordinē dažādo ar GMES saistīto partneru darbības, atbilstīgi lietotāju pieprasījumam jāizvērš, jānostiprina un jāizmanto pakalpojumu un novērošanas jauda. Šajā nolūkā Komisijai var būt nepieciešamas konsultatīvās grupas speciālistu zināšanas.

               (3)

               Paziņojumā “Vides un drošības globālais monitorings (GMES): mēs rūpējamies par drošu planētu” (1) Komisija paziņoja par partneru padomes izveidošanu, kas palīdzēs Komisijai veikt GMES kopējo koordināciju.

               (4)

               Tāpēc ir jāizveido ekspertu grupa GMES un Zemes novērošanas jomā un jānosaka tās uzdevumi un struktūra.

               (5)

               Grupai jāpalīdz nodrošināt visu partneru ieguldījumu koordinācija GMES programmā, vislabāk izmantojot pašreizējās jaudas un nosakot trūkumus, kas jānovērš Savienības līmenī. Turklāt tai jāpalīdz Komisijai uzraudzīt Eiropas Zemes novērošanas programmas (GMES) saskaņotu ieviešanu. Tai jāuzrauga politikas attīstība un jāsekmē labas prakses apmaiņa GMES un Zemes novērošanas jomā.

               (6)

               Partneru padomei jāsastāv no dalībvalstu pārstāvjiem, kuri ir kompetenti Zemes novērošanas, vides un drošības nozarēs. Pārstāvjus izraugās valstu iestādes, kas ir atbildīgas par Zemes novērošanu attiecīgajās dalībvalstīs.

               (7)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom (2) pielikumā, ir jāparedz noteikumi par to, kā padomes locekļi drīkst izpaust informāciju.

               (8)

               Personas dati par padomes locekļiem ir jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3).

               (9)

               Ir jāparedz noteikumi par Norvēģijas un Šveices – Eiropas Kosmosa aģentūras locekļu – dalību grupas darbā. Organizāciju pārstāvjiem, kas iesaistītas Zemes novērošanā, īpaši bijušajiem GMES konsultatīvās padomes locekļiem, jābūt iespējai apmeklēt grupas sanāksmes novērotāju statusā.

               (10)

               Ir lietderīgi noteikt šā lēmuma piemērošanas termiņu. Komisija savlaicīgi apsvērs piemērošanas termiņa pagarināšanas lietderību,

         IR NOLĒMUSI ŠĀDI.
   1. pants

      GMES partneru padome
   Ar šo ieceļ GMES partneru padomi (turpmāk “padome”).
   2. pants
   Uzdevumi
   Padomes uzdevumi ir šādi:

               1)

               izveidot sadarbību starp dalībvalstu iestādēm un Komisiju attiecībā uz jautājumiem par GMES, lai palīdzētu nodrošināt valstu un Eiropas Savienības ieguldījumu koordināciju GMES programmā, vislabāk izmantot pašreizējās jaudas un noteikt trūkumus, kas jānovērš Eiropas līmenī;

               2)

               palīdzēt Komisijai uzraudzīt Eiropas Zemes novērošanas programmas (GMES) saskaņotu ieviešanu, t. sk. finansējumu no Pētniecības pamatprogrammas (Komisiju atbalsta saskaņā ar Padomes Lēmuma 2006/971/EK (4) 8. pantu izveidotā komiteja) un citus ES finansējuma avotus; turklāt programma balstās uz Eiropas Kosmosa aģentūras (ESA) GMES kosmosa komponenti, kuras īstenošanu uzrauga ESA Programmas padome Zemes novērošanai;

               3)

               palīdzēt Komisijai sagatavot stratēģisku satvaru Eiropas Zemes novērošanas programmas (GMES) īstenošanai, tostarp: i) ES programmas darbību gada un daudzgadu provizorisku plānu, ii) provizoriskos īstenošanas plānus, iii) GMES darbību izmaksu novērtējumu un budžeta provizorisko stratēģiju un iv) programmas specifikācijas un dalības noteikumus;

               4)

               nodrošināt pieredzes un labas prakses apmaiņu GMES un Zemes novērošanas jomā.

         3. pants
   Apspriešanās
   1.   Komisija var apspriest ar padomi jebkurus jautājumus, kas attiecas uz GMES izstrādi un īstenošanu.
   2.   Ja konkrētajā jautājumā ir vēlams apspriesties ar padomi, tās priekšsēdētājs var par to informēt Komisiju.
   4. pants
   Dalība – iecelšana
   1.   Padomes sastāvā ir 27 locekļi.
   2.   Komisija ieceļ padomes locekļus no speciālistiem, kuri ir kompetenti Zemes novērošanas, vides un drošības nozarēs.
   Locekļus izvirza dalībvalstu iestādes.
   3.   Ievērojot tādus pašus noteikumus, kā izraugoties padomes locekļus, tiek iecelti arī padomes locekļu pienākumu izpildītāji. Pienākumu izpildītāji automātiski aizstāj prombūtnē esošus locekļus.
   4.   Komisija var ielūgt organizāciju pārstāvjus, kas iesaistītas Zemes novērošanā, apmeklēt sanāksmes novērotāju statusā.
   Kā pastāvīgus novērotājus uzaicina Šveices pārstāvi un Norvēģijas pārstāvi.
   5.   Locekļus ieceļ kā publiskās iestādes pārstāvjus.
   6.   Padomes locekļu amata pilnvaru laiks ir viens gads, un tas ir atjaunojams. Viņi turpina darbu, līdz viņus aizstāj vai līdz pilnvaru termiņa beigām.
   7.   Locekļus, kuri vairs nespēj dot efektīvu ieguldījumu padomes darbā, kuri atkāpjas vai neatbilst nosacījumiem, kas izklāstīti Līguma 339. pantā, var aizstāt uz viņu atlikušo pilnvaru termiņu.
   5. pants
   Darbība
   1.   Padomi vada Komisija.
   2.   Apspriežoties par jautājumiem, kas ir saistīti ar GMES programmas Kosmosa komponenti, Komisijai palīdz Eiropas Kosmosa aģentūra.
   Apspriežoties par jautājumiem, kas ir saistīti ar GMES programmas in situ komponenti, Komisijai palīdz Eiropas Vides aģentūra.
   3.   Vienojoties ar Komisiju, var izveidot apakšgrupas konkrētu jautājumu izskatīšanai atbilstoši padomei noteiktajām pilnvarām. Šādas grupas likvidē, tiklīdz tās ir izpildījušas izvirzītos uzdevumus.
   4.   Ja tas ir lietderīgi un/vai nepieciešami, Komisijas pārstāvis var lūgt piedalīties padomes vai apakšgrupas darbā ekspertus vai novērotājus, kuriem ir īpašas zināšanas kādā darba kārtībā izskatāmā jautājumā.
   5.   Ja Komisija uzskata, ka informācija, kas iegūta, piedaloties padomes vai apakšgrupas darbā, ir saistīta ar konfidenciāliem jautājumiem, šo informāciju nedrīkst izpaust.
   6.   Padomes un tās apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Sekretariāta pakalpojumus nodrošina Komisija. Padomes un tās apakšgrupu sanāksmēs var piedalīties procesos ieinteresēti Komisijas ierēdņi.
   7.   Padome pieņem reglamentu, pamatojoties uz Komisijas pieņemto standarta reglamentu.
   8.   Komisija var publicēt tīmeklī visus kopsavilkumus, secinājumus, daļējus secinājumus vai padomes darba dokumentus attiecīgā dokumenta oriģinālvalodā.
   6. pants
   Sanāksmju izdevumi
   1.   Komisija padomes locekļiem, ekspertiem un novērotājiem atlīdzina ceļa izdevumus un vajadzības gadījumā uzturēšanās izdevumus, kas saistīti ar padomes darbu, atbilstīgi Komisijas noteikumiem par kompensācijām pieaicinātiem ekspertiem.
   2.   Padomes locekļi, eksperti un novērotāji nesaņem atlīdzību par sniegtajiem pakalpojumiem.
   3.   Sanāksmju izdevumus atlīdzina, nepārsniedzot gada budžetu, ko padomei piešķīris atbildīgais Komisijas dienests.
   7. pants
   Stāšanās spēkā un piemērošana
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
   To piemēro līdz 2011. gada 31. decembrim.

      Briselē, 2010. gada 5. februārī

            Komisijas vārdā –

            priekšsēdētājs

         José Manuel BARROSO

      (1)  COM(2008) 748 galīgā redakcija.

      (2)  OV L 317, 3.12.2001., 1. lpp.

      (3)  OV L 8, 12.1.2001., 1. lpp.

      (4)  OV L 400, 30.12.2006., 86. lpp.


title: Eiropas Parlamenta Lēmums (ES) 2016/1510 (2016. gada 28. aprīlis) par Eiropas Slimību profilakses un kontroles centra 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/223

         EIROPAS PARLAMENTA LĒMUMS (ES) 2016/1510
   (2016. gada 28. aprīlis)
   par Eiropas Slimību profilakses un kontroles centra 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Slimību profilakses un kontroles centra 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Slimību profilakses un kontroles centra 2014. finanšu gada pārskatiem ar Centra atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Centram par 2014. finanšu gada budžeta izpildi (05584/2016 – C8-0075/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un jo īpaši tās 23. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0103/2016),

               1.

               sniedz Eiropas Slimību profilakses un kontroles centra direktoram apstiprinājumu par Centra 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 122. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 142, 30.4.2004., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes Lēmums 2014/801/KĀDP ( 2014. gada 17. novembris ), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               18.11.2014

               LV

               Eiropas Savienības Oficiālais Vēstnesis

               L 331/26

         PADOMES LĒMUMS 2014/801/KĀDP
   (2014. gada 17. novembris),
   ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2014. gada 17. martā pieņēma Lēmumu 2014/145/KĀDP (1).

               (2)

               Būtu jāgroza informācija par vienu personu, kas saskaņā ar Lēmumu 2014/145/KĀDP ir iekļauta sarakstā.

               (3)

               Tādēļ attiecīgi būtu jāgroza Lēmuma 2014/145/KĀDP pielikums,

         IR PIEŅĒMUSI ŠO LĒMUMU.
   1. pants
   Ar šo Lēmuma 2014/145/KĀDP pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2014. gada 17. novembrī

            Padomes vārdā –

            Priekšsēdētāja

         F. MOGHERINI

      (1)  Padomes Lēmums 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L 78, 17.3.2014., 16. lpp.).

      PIELIKUMS
      Ierakstu attiecībā uz šo Lēmuma 2014/145/KĀDP pielikumā minēto personu aizstāj ar šādu:

                     Vārds

                     Identifikācijas informācija

                     Pamatojums

                     Sarakstā iekļaušanas datums

                     “Vladimir Volfovich ZHIRINOVSKY

                     Владимир Вольфович Жириновский

                     Dzimis 25.4.1946.Almaty (iepriekš arī zināma kā Alma-Ata) Kazahstānā.

                     Valsts Domes Padomes loceklis; Krievijas Liberāldemokrātiskās partijas vadītājs. Aktīvi atbalstīja Krievijas bruņoto spēku izmantošanu Ukrainā un Krimas aneksiju. Aktīvi aicinājis sadalīt Ukrainu. Viņa vadītās Krievijas Liberāldemokrātiskās partijas vārdā parakstījis nolīgumu ar t. s. “Doņeckas Tautas Republiku”.

                     12.9.2014.”


title: Padomes Lēmums (1999. gada 26. aprīlis) par to, ka Eiropas Kopiena paraksta Nolīgumu par Starptautisko delfīnu saudzēšanas programmu

text:
Svarīgs juridisks paziņojums

|

31999D0337

Oficiālais Vēstnesis L 132 , 27/05/1999 Lpp. 0001 - 0027

		Padomes Lēmums(1999. gada 26. aprīlis)par to, ka Eiropas Kopiena paraksta Nolīgumu par Starptautisko delfīnu saudzēšanas programmu(1999/337/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 43. pantu saistībā ar 228. panta 2. punkta pirmo teikumu un 3. punkta pirmo daļu,ņemot vērā Komisijas priekšlikumu,(1) tā kā Kopienai piešķirtas pilnvaras noteikt pasākumus zvejas resursu saglabāšanai un pārvaldībai un stāties līgumattiecībās ar citām valstīm un starptautiskām organizācijām;(2) tā kā Kopiena ir līgumslēdzēja puse Apvienoto Nāciju Organizācijas Jūras tiesību konvencijai, kas prasa visiem starptautiskās sabiedrības locekļiem sadarboties jūras bioloģisko resursu saglabāšanā un pārvaldībā;(3) tā kā Kopiena parakstījusi Nolīgumu par Apvienoto Nāciju Organizācijas 1982. gada 10. decembra Jūras tiesību konvencijas to noteikumu īstenošanu, kuri attiecas uz transzonālo zivju krājumu un tālu migrējošo zivju krājumu saglabāšanu un pārvaldību;(4) tā kā 1998. gada februārī 35. Starpvaldību sanāksme par tunzivju un delfīnu saglabāšanu Klusā okeāna austrumdaļā pieņēma Nolīgumu par Starptautisko delfīnu saudzēšanas programmu;(5) tā kā Nolīguma mērķi ir pakāpeniski līdz līmenim, kas tuvojas nullei, samazināt delfīnu mirstību tunzivju zvejā ar riņķvadiem Klusā okeāna austrumdaļā, nosakot gada limitus, kā arī tunzivju krājumu ilgtermiņa saglabāšana Nolīguma darbības zonā;(6) tā kā Kopienas zvejnieki zvejo tunzivju krājumus Nolīguma darbības zonā un tā kā Kopienas interesēs ir rīkoties efektīvi Nolīguma prasību īstenošanā; tā kā saskaņā ar Nolīguma XIV pantu Amerikas Tropisko tunzivju komisijai (IATTC) ir būtiska loma Nolīguma īstenošanas koordinēšanā un tā kā daudzi izpildes pasākumi tiks noteikti IATTC struktūrā; tā kā tādēļ Kopienai jāpievienojas Nolīgumam reizē ar tās pievienošanos IATTC;(7) tā kā Vašingtonā no 1998. gada 15. maija līdz 1999. gada 14. maijam Nolīgums ir pieejams parakstīšanai valstīm, kuru piekrastes līnija robežojas ar Nolīguma darbības zonu vai kuru kuģi zvejo tunzivis Nolīguma darbības zonā, kamēr Nolīgums ir pieejams parakstīšanai;(8) tā kā Nolīguma parakstīšana ir pirmais solis līdz tā vēlākai apstiprināšanai, ko veic Kopiena saskaņā ar attiecīgajām Līguma ratificēšanas procedūrām,IR PIEŅĒMUSI ŠO LĒMUMU.1. pantsEiropas Kopiena paraksta Nolīgumu par Starptautisko delfīnu saudzēšanas programmu, ar nosacījumu, ka tas tiks apstiprināts.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots iecelt personas, kurām piešķirtas pilnvaras parakstīt Nolīgumu Kopienas vārdā.Luksemburgā, 1999. gada 26. aprīlīPadomes vārdā —priekšsēdētājsJ. Fischer--------------------------------------------------PIELIKUMSNolīgumspar Starptautisko delfīnu saudzēšanas programmuPREAMBULAŠĀ NOLĪGUMA PUSES,APZINOTIES, ka saskaņā ar attiecīgajiem starptautisko tiesību aktu noteikumiem, kas atspoguļoti ANO 1982. gada Jūras tiesību konvencijā (UNCLOS), visu valstu pienākums ir veikt tādus pasākumus vai sadarboties ar citām valstīm tādu pasākumu veikšanā, kādi var būt nepieciešami dzīvo jūras resursu saglabāšanai un pārvaldībai;IEDVESMOJOTIES no principiem, kas iekļauti 1992. gada Rio Deklarācijā "Par vidi un attīstību", kā arī no vēlmes īstenot Atbildīgo zivsaimniecību rīcības kodeksu, kas pieņemts 1995. gadā FAO konferencē;UZSVEROT starptautiskās sabiedrības politisko gribu sekmēt zivsaimniecības nozares saglabāšanas un pārvaldības pasākumu efektivitātes uzlabošanu ar Nolīgumu, lai veicinātu starptautisko saglabāšanas un pārvaldības pasākumu ievērošanu uz tāljūrā esošiem zvejas kuģiem, kas pieņemts 1993. gadā FAO konferencē;ATZĪMĒJOT, ka ANO 50. Ģenerālā asambleja, saskaņā ar rezolūciju A/RES/50/24, ir pieņēmusi Nolīgumu par ANO 1982. gada 10. decembra Jūras tiesību konvencijas to noteikumu īstenošanu, kuri attiecas uz transzonālo zivju krājumu un tālu migrējošo zivju krājumu saglabāšanu un pārvaldību ("ANO Nolīgums par transzonāliem zivju krājumiem un tālu migrējošiem zivju krājumiem");NO JAUNA APSTIPRINOT saistības, kas noteiktas 1992. gada La Jolla nolīgumā un 1995. gada Panamas deklarācijā;AKCENTĒJOT mērķus, ar kuriem likvidē delfīnu mirstību tunzivju zvejā ar riņķvadiem Klusā okeāna austrumdaļā un ar kuriem meklē ekoloģiski drošus līdzekļus, kā zvejot lielās dzeltenspuru tunzivis, saudzējot delfīnus;ŅEMOT VĒRĀ tunzivju zvejniecības kā pārtikas un ienākumu avota nozīmi pušu iedzīvotājiem, kā arī to, ka ar saglabāšanas un pārvaldības pasākumiem jāpievērš uzmanība minētajām vajadzībām un jāņem vērā minēto pasākumu ekonomiskā un sociālā ietekme;ATZĪSTOT delfīnu mirstības kraso samazināšanos, kas panākta ar La Jolla nolīguma palīdzību;BŪDAMAS PĀRLIECINĀTAS, ka zinātniskie dati rāda to, ka zvejas metode tunzivju tveršanai kopā ar delfīniem atbilstoši noteikumiem un procedūrām, kas izveidotas saskaņā ar La Jolla nolīgumu un atspoguļotas Panamas deklarācijā, ir nodrošinājusi efektīvu delfīnu aizsardzības metodi un racionālu tunzivju resursu izmantošanu Klusā okeāna austrumdaļā;NO JAUNA APSTIPRINOT, ka daudzpusēja sadarbība ir visefektīvākais veids, kā sasniegt dzīvo jūras resursu saglabāšanas un ilgtspējīgas izmantošanas mērķus;APŅĒMUŠĀS nodrošināt tunzivju krājumu ilgtermiņa saglabāšanu Klusā okeāna austrumdaļā un pakāpeniski samazināt delfīnu mirstību Klusā okeāna austrumdaļas tunzivju zvejā līdz līmenim, kas tuvojas nullei; izvairīties no tunzivju mazuļu nejaušas nozvejas un izbrāķēšanas, kā arī blakussugu nejaušas nozvejas, to ierobežot un pēc iespējas samazināt, ņemot vērā sugu savstarpējo atkarību ekosistēmā,IR VIENOJUŠĀS PAR SEKOJOŠO.I pantsDefinīcijasŠajā nolīgumā1. "tunzivs" ir tunzivjveidīgo zivju suga (Scombroidei) (Klawe, 1980), izņemot makreļu dzimtas zivis;2. "delfīni" ir delfīnu dzimtas suga, kas ir saistīti ar dzeltenspuru tunzivju zveju Nolīguma darbības zonā;3. "kuģis" ir kuģis, kas ar riņķvadu zvejo tunzivis;4. "puses" ir valstis vai reģionālas ekonomikas integrācijas organizācijas, kuras piekritušas uzņemties saistības, ko uzliek šis nolīgums, un attiecībā uz kurām ir spēkā šis nolīgums;5. "reģionāla ekonomikas integrācijas organizācija" ir reģionāla ekonomikas integrācijas organizācija, kuras pārziņā tās dalībvalstis ir nodevušas šajā nolīgumā iekļautos jautājumus, tostarp pilnvarojumu pieņemt lēmumus, kas ir saistoši tās dalībvalstīm, attiecībā uz minētajiem jautājumiem;6. "IATTC" ir Amerikas Tropisko tunzivju komisija;7. "La Jolla nolīgums" ir tiesību akts, kas pieņemts starpvaldību sanāksmē, kura notika 1992. gada jūnijā;8. "Starptautiskā delfīnu saudzēšanas programma" ir starptautiska programma, kas izveidota saskaņā ar šo nolīgumu, pamatojoties uz La Jolla nolīgumu, kurš noformēts, pārveidots un uzlabots saskaņā ar Panamas deklarāciju;9. "Novērošanas programma uz klāja" ir programma, kas definēta II pielikumā;10. "Panamas deklarācija" ir deklarācija, kas parakstīta Panamā, Panamas Republikā, 1995. gada 4. oktobrī;11. "direktors" ir IATTC pētījumu programmas direktors.II pantsMērķiNolīguma mērķi ir šādi:1. pakāpeniski līdz līmenim, kas tuvojas nullei, samazināt delfīnu mirstību tunzivju zvejā ar riņķvadu Nolīguma darbības zonā, nosakot gada limitus;2. ar mērķi likvidēt delfīnu mirstību šajā zvejā meklēt ekoloģiski drošus līdzekļus, kā zvejot lielās dzeltenspuru tunzivis, saudzējot delfīnus;3. nodrošināt tunzivju krājumu, kā arī ar šo zveju saistīto dzīvo jūras resursu ilgtermiņa saglabāšanu Nolīguma darbības zonā, ņemot vērā sugu savstarpējo atkarību ekosistēmā, īpašu akcentu liekot uz to, lai, inter alia, izvairītos no tunzivju mazuļu un blakussugu piezvejas un izbrāķēšanas, to ierobežotu un pēc iespējas samazinātu.III pantsNolīguma piemērošanas zonaŠā nolīguma piemērošanas zona ("Nolīguma darbības zona") ir noteikta I pielikumā.IV pantsVispārīgi pasākumiIATTC struktūrā puses veic sekojošo:1. pasākumus, lai nodrošinātu ekosistēmu saglabāšanu, kā arī saglabāšanas un pārvaldības pasākumus, lai nodrošinātu tunzivju krājumu un citu dzīvo jūras resursu krājumu ilgtermiņa saglabāšanu saistībā ar tunzivju zveju ar riņķvadiem Nolīguma darbības zonā, pamatojoties uz vislabākajiem pieejamajiem zinātniskajiem datiem, un piemēro piesardzības metodi saskaņā ar attiecīgajiem noteikumiem FAO Atbildīgo zivsaimniecību rīcības kodeksā un ANO Nolīgumā par transzonāliem zivju krājumiem un tālu migrējošiem zivju krājumiem. Šādus pasākumus plāno tā, lai saglabātu vai atjaunotu nozvejoto krājumu biomasu līdz vai virs tādiem līmeņiem, kas spēj dot maksimālu ilgtspējīgu produktivitāti, un to mērķis ir saglabāt vai atjaunot saistīto krājumu biomasu līdz vai virs tādiem līmeņiem, kas spēj dot maksimālu ilgtspējīgu produktivitāti;2. pasākumus atbilstoši to kompetencēm, lai novērtētu dzeltenspuru tunzivju mazuļu un citu dzīvo jūras resursu krājumu nozveju un piezveju, kas saistīta ar tunzivju zveju ar riņķvadiem Nolīguma darbības zonā, un izstrādā pasākumus saskaņā ar VI pantu, inter alia, lai pārtrauktu, ierobežotu un samazinātu dzeltenspuru tunzivju mazuļu piezveju un blakussugu piezveju, kā arī lai nodrošinātu visu šo sugu ilgtermiņa saglabāšanu, ņemot vērā sugu savstarpējo atkarību ekosistēmā.V pantsStarptautiskā delfīnu saudzēšanas programmaSaskaņā ar Starptautisko delfīnu saudzēšanas programmu, ievērojot šā nolīguma mērķus, visas puses, inter alia:1. ierobežo kopējo delfīnu mirstību tunzivju zvejā ar riņķvadiem Nolīguma darbības zonā līdz augstākais 5000 gadā, nosakot un īstenojot attiecīgus pasākumus, pie kuriem pieder:a) sistēmas izveidošana, kas stimulē kuģu kapteiņus samazināt delfīnu mirstību, ar mērķi likvidēt delfīnu mirstību šajā zvejā;b) zvejas kuģu kapteiņu un apkalpes locekļu tehniskās apmācības un sertifikācijas sistēmas izveidošana IATTC struktūrā par zvejas rīkiem un to izmantošanu, kā arī par delfīnu glābšanas un saudzēšanas paņēmieniem;c) zinātniskās izpētes veicināšana un atbalstīšana ITTC struktūrā, lai uzlabotu zvejas rīkus, tehniku un zvejas paņēmienus, ieskaitot paņēmienus, ko izmanto tunzivju zvejā, kura ir saistīta ar delfīniem;d) taisnīgas sistēmas izveidošana bojāgājušo delfīnu limitu (BDL) piešķiršanai atbilstoši delfīnu mirstības maksimālajiem apjomiem gadā saskaņā ar III un IV pielikumu;e) pieprasīt no to attiecīgajiem kuģiem, kuriem ir noteikts BDL vai kuri citādi veic darbību Nolīguma darbības zonā, ka tie pilda VIII pielikumā izklāstītās ekspluatācijas prasības;f) sistēmas izveidošana, lai uzraudzītu un pārbaudītu nozvejotās tunzivis ar delfīnu mirstību vai smagiem bojājumiem un bez delfīnu mirstības vai smagiem bojājumiem, pamatojoties uz IX pielikumā izklāstītajiem elementiem;g) apmaiņa ar zinātniskās pētniecības datiem, ko puses pilnīgi un laicīgi savākušas saskaņā ar šo nolīgumu;h) zinātniskās izpētes veikšana ar nolūku atrast ekoloģiski drošus līdzekļus, kā zvejot lielās dzeltenspuru tunzivis, saudzējot delfīnus;2. nosaka mirstības maksimālos apjomus uz delfīnu krājumu gadā un novērtē šo apjomu ietekmi saskaņā ar III pielikumu;3. pušu sanāksmē pārskata šos pasākumus.VI pantsDzīvo jūras resursu saglabāšanaSaskaņā ar IV pantu puses apņemas IATTC struktūrā izstrādāt un īstenot pasākumus, lai nodrošinātu dzīvo jūras resursu ilgtermiņa saglabāšanu saistībā ar tunzivju zveju ar riņķvadiem Nolīguma darbības zonā, ņemot vērā sugu savstarpējo atkarību ekosistēmā. Šim nolūkam puses, inter alia:1. izstrādā un īsteno programmu tunzivju mazuļu un blakussugu piezvejas pārbaudei, uzraudzībai un samazināšanai līdz minimumam Nolīguma darbības zonā;2. cik vien iespējams izstrādā selektīvus, videi drošus un rentablus zvejas rīkus un paņēmienus, kā arī pieprasa to izmantošanu;3. pieprasa, ka to kuģi, kuri veic darbību Nolīguma darbības zonā, cik vien iespējams maksimāli atsvabina nejauši notvertus jūras bruņurupučus un citas apdraudētas sugas;4. pieprasa ITTC sākt pētījumus, lai novērtētu, vai to kuģu zvejas jauda, kas zvejo Nolīguma darbības jomā, apdraud tunzivju krājumu un citu ar šo zveju saistīto dzīvo jūras resursu saglabāšanu, un, ja tas tā ir, tad pārbauda iespējamos pasākumus un visos attiecīgos gadījumos iesaka tos noteikt.VII pantsĪstenošana valsts līmenīKatra puse, saskaņā ar tās likumiem un procedūrām, nosaka vajadzīgos pasākumus, lai nodrošinātu šā nolīguma prasību īstenošanu un ievērošanu, attiecīgā gadījumā tostarp attiecīgu likumu un noteikumu pieņemšanu.VIII pantsLīgumslēdzēju pušu sanāksme1. Puses periodiski sanāk, lai apsvērtu jautājumus saistībā ar šā nolīguma īstenošanu un lai pieņemtu visus lēmumus, kas attiecas uz to.2. Pušu kārtējā sanāksme notiek vismaz vienreiz gadā, vislabāk reizē ar IATTC sanāksmi.3. Puses var sasaukt arī ārkārtas sanāksmi, ja to uzskata par vajadzīgu. Šīs sanāksmes sasauc pēc jebkuras puses pieprasījuma, ar nosacījumu, ka šādu pieprasījumu atbalsta pušu vairākums.4. Pušu sanāksme notiek tad, ja ir kvorums. Kvorums ir tad, ja piedalās pušu vairākums. Šis noteikums attiecas arī uz saskaņā ar šo nolīgumu izveidotu palīgstruktūru sanāksmi.5. Sanāksme notiek spāņu un angļu valodās, un pušu sanāksmes dokumentus sagatavo abās šajās valodās.IX pantsLēmumu pieņemšanaVisus lēmumus, ko puses pieņem sanāksmēs, kuras ir sasauktas saskaņā ar VIII pantu, pieņem, panākot konsensu.X pantsZinātniskā padomdevēja padomeSaskaņā ar La Jolla nolīgumu izveidotas Zinātniskās padomdevējas padomes funkcijas ir tādas, kā izklāstīts V pielikumā. Zinātniskā padomdevēja padome ir izveidota un darbojas saskaņā ar V pielikuma noteikumiem.XI pantsAttiecīgo valstu zinātniskās padomdevējas komitejas1. Katra puse, saskaņā ar tās likumiem un procedūrām, izveido Valsts zinātnisko padomdevēju komiteju (še turpmāk "komiteja") ar kvalificētiem ekspertiem, kas darbojas katrs savas kompetences sakarā, no valsts un privātajiem sektoriem, un no nevalstiskām organizācijām, inter alia, ieskaitot kvalificētus zinātniekus.2. Komitejas funkcijas, inter alia, ir tādas, kā izklāstīts VI pielikumā.3. Puses nodrošina, ka, organizējot regulāras un savlaicīgas sanāksmes, komiteja sadarbojas datu un krājumu stāvokļa caurlūkošanā, un konsultāciju uzlabošanā, lai sasniegtu šā nolīguma mērķus. Šādas sanāksmes notiek vismaz vienreiz gadā kopā ar pušu kārtējo sanāksmi.XII pantsStarptautiskā uzraudzības komisijaStarptautiskajai pārbaudes komisijas, kas izveidota saskaņā ar La Jolla nolīgumu, funkcijas ir tādas, kā izklāstīts VII pielikumā. Starptautiskā pārbaudes komisija ir veidota no un darbojas saskaņā ar VII pielikuma noteikumiem.XIII pantsNovērošanas programma uz klājaNovērošanas programma uz klāja, kas izstrādāta saskaņā ar La Jolla nolīgumu, darbojas saskaņā ar II pielikumu.XIV pantsIATTC pienākumiParedzot, ka IATTC ir būtiski pienākumi šā nolīguma īstenošanas koordinēšanā, puses, inter alia, pieprasa IATTC sniegt sekretariāta atbalstu un veikt citas tādas funkcijas, kuras ir izklāstītas Nolīgumā vai par kurām ir vienošanās saskaņā ar šo nolīgumu.XV pantsFinansējumsPuses piedalās izdevumu segšanā, kas vajadzīgi, lai sasniegtu šā nolīguma mērķus, ieviešot un iekasējot kuģu maksas, kuru apjomu nosaka puses, neierobežojot citas brīvprātīgas finanšu iemaksas.XVI pantsIzpilde1. Katra puse attiecībā uz tās jurisdikcijā esošajiem kuģiem nodrošina efektīvu to pasākumu izpildi, kuri ir izklāstīti šajā nolīgumā vai noteikti saskaņā ar to. Jo īpaši, katra puse, izmantojot, inter alia, ikgadēju sertifikācijas un pārbaudes programmu, nodrošina, ka tās jurisdikcijā esošie kuģi atbilst:a) ekspluatācijas prasībām, kas noteiktas VIII pielikumā; unb) novērošanas prasībām uz klāja, kas noteiktas II pielikumā.2. Attiecībā uz pārkāpumiem, katra puse, ņemot vērā Starptautiskās pārbaudes komisijas ieteikumus, saskaņā ar tās tiesību aktiem piemēro sankcijas, kas ir pietiekami stingras, lai efektīvi nodrošinātu šā nolīguma noteikumu ievērošanu un saskaņā ar šo nolīgumu noteikto pasākumu izpildi un lai atņemtu likumpārkāpējiem labumu, kas rodas no to nelikumīgās darbības. Smagos likumpārkāpumos pie šādām sankcijām pieder zvejas atļaujas atteikšana, apturēšana vai atsaukšana.3. Puses ievieš stimulus kuģu kapteiņiem un apkalpei, lai uzlabotu šā nolīguma prasību un mērķu ievērošanu.4. Puses nosaka sadarbības pasākumus, lai nodrošinātu šā nolīguma prasību ievērošanu, paļaujoties uz lēmumiem, kas ir pieņemti saskaņā ar La Jolla nolīgumu.5. Katra puse tūlīt informē Starptautisko pārbaudes komisiju par izpildes nodrošināšanas pasākumiem, kurus tā ir veikusi saskaņā ar šo nolīgumu, un par to rezultātiem.XVII pantsPārredzamība1. Puses sekmē šā nolīguma īstenošanas pārredzamību, tostarp attiecīgā gadījumā ar sabiedrības līdzdalību.2. Tādu starpvaldību organizāciju pārstāvjiem un tādu nevalstisku organizāciju pārstāvjiem, kuras ir saistītas ar šā nolīguma prasību īstenošanai būtiskiem jautājumiem, dod iespēju piedalīties pušu sanāksmēs, kuras sasauc saskaņā ar VIII pantu, attiecīgā gadījumā kā novērotājiem vai citādi saskaņā ar X pielikumā izklāstītajām pamatnostādnēm. Šādām starpvaldību organizācijām un nevalstiskām organizācijām ir savlaicīga piekļuve būtiskai informācijai, ievērojot procedūras noteikumus par piekļuvi šādai informācijai, ko puses var paredzēt.XVIII pantsKonfidencialitāte1. Pušu sanāksmē izstrādā konfidencialitātes noteikumus visām struktūrām, kurām ir atļauta piekļuve informācijai saskaņā ar šo nolīgumu.2. Neraugoties uz visiem konfidencialitātes noteikumiem, kurus var pieņemt saskaņā ar 1. punktu, jebkura persona ar piekļuvi šādai konfidenciālai informācijai var izpaust tādu informāciju saistībā ar tiesas procesu vai administratīvas lietas izskatīšanu, ja to pieprasa attiecīgās puses kompetenta iestāde.XIX pantsSadarbība ar citām organizācijām vai nolīgumiemPuses sadarbojas ar apakšreģionālām, reģionālām un globālām zvejniecības saglabāšanas un pārvaldības organizācijām un nolīgumiem ar mērķi sekmēt šā nolīguma mērķu sasniegšanu.XX pantsStrīdu izšķiršana1. Puses sadarbojas, lai nepieļautu strīdu izcelšanos. Ikviena puse var apspriesties ar vienu vai vairākām citām pusēm par jebkuru strīdu, kas saistīts ar šā nolīguma noteikumu interpretāciju vai piemērošanu, lai cik vien iespējams ātri panāktu visām pusēm pieņemamu atrisinājumu.2. Ja šādās pārrunās strīds netiek atrisināts saprātīgā laikposmā, attiecīgās puses tiklīdz iespējams apspriežas savā starpā, lai strīdu izšķirtu mierīgā ceļā, par ko tās var nolemt saskaņā ar starptautisko tiesību aktiem.XXI pantsValstu tiesībasNevienu šā nolīguma noteikumu nedrīkst interpretēt tā, lai ierobežotu vai mazinātu kādas valsts suverenitāti, suverēnās tiesības vai jurisdikciju saskaņā ar starptautisko tiesību aktiem, kā arī tās nostāju vai uzskatus attiecībā uz jautājumiem, kas saistīti ar jūras tiesībām.XXII pantsVienības, kas nav šā nolīguma puses1. Puses mudina visas valstis un reģionālās ekonomikas integrācijas organizācijas, kuras minētas šā nolīguma XXIV pantā, kuras nav puses, kļūt par šā nolīguma pusēm vai pieņemt likumus un noteikumus saskaņā ar šā nolīguma prasībām.2. Puses sadarbojas saskaņā ar šo nolīgumu un starptautisko tiesību aktiem, lai atturētu kuģus, virs kuriem plīvo to valstu karogi, kuras nav puses, no tādu darbību veikšanas, kas mazina šā nolīguma efektivitāti. Šim nolūkam puses, inter alia, pievērš vienību, kas nav šā nolīguma puses, uzmanību šādām to kuģu darbībām.3. Puses savstarpēji apmainās ar informāciju vai nu tieši, vai arī ar direktora starpniecību attiecībā uz to kuģu darbībām, virs kuriem plīvo to vienību karogi, kuras nav šā nolīguma puses, un kuri mazina šā nolīguma efektivitāti.XXIII pantsPielikumiPielikumi ir šā nolīguma sastāvdaļa un, ja vien skaidri nav norādīts citādi, atsauce uz šo nolīgumu ir arī atsauce uz attiecīgajiem tā pielikumiem.XXIV pantsParakstīšanaŠis nolīgums ir pieejams parakstīšanai Vašingtonā no 1998. gada 15. maija līdz 1999. gada 14. maijam valstīm, kuru piekrastes līnija robežojas ar Nolīguma darbības zonu, un valstīm vai reģionālām ekonomikas integrācijas organizācijām, kuras ir IATTC locekles vai kuru kuģi zvejo tunzivis Nolīguma darbības zonā, kamēr Nolīgums ir pieejams parakstīšanai.XXV pantsRatificēšana, akceptēšana vai apstiprināšanaŠis nolīgums parakstītājām ir jāratificē, jāakceptē vai jāapstiprina saskaņā ar to tiesību aktiem un procedūrām.XXVI pantsPievienošanāsŠim nolīgumam jebkurā brīdī var pievienoties jebkura valsts vai reģionāla ekonomikas integrācijas organizācija, kas atbilst XXIV panta prasībām vai kas savādāk ir aicinātas pievienoties Nolīgumam, pamatojoties uz pušu lēmumu.XXVII pantsStāšanās spēkā1. Šis nolīgums stājas spēkā, pie depozitāra deponējot ceturto ratifikācijas, akceptēšanas, apstiprināšanas vai pievienošanās dokumentu.2. No 1. punktā minētās dienas attiecībā uz katru valsti vai reģionālu ekonomikas integrācijas organizāciju, kura atbilst XXIV panta prasībām, Nolīgums stāsies spēkā minētajai valstij pēc tās ratifikācijas, akceptēšanas, apstiprināšanas vai pievienošanās dokumenta deponēšanas.XXVIII pantsAtrunasŠim nolīgumam nedrīkst paredzēt nekādas atrunas.XXIX pantsPagaidu piemērošana1. Valsts vai reģionāla ekonomikas integrācijas organizācija, kas piekrīt šā nolīguma pagaidu piemērošanai, par to rakstveidā paziņojot depozitāram, šo nolīgumu piemēro pagaidu kārtībā. Pagaidu piemērošana stājas spēkā no paziņojuma saņemšanas dienas.2. Valsts vai reģionāla ekonomikas integrācijas organizācija izbeidz pagaidu piemērošanu tad, kad šis nolīgums attiecībā uz minēto valsti vai reģionālo ekonomikas integrācijas organizāciju stājas spēkā, vai arī tad, kad minētā valsts vai reģionālā ekonomikas integrācijas organizācija depozitāram rakstveidā paziņo par nodomu izbeigt pagaidu piemērošanu.XXX pantsGrozījumi1. Jebkura puse var izteikt priekšlikumu par šā nolīguma grozījumu, vismaz 60 dienas pirms pušu sanāksmes, iesniedzot depozitāram ierosinātā grozījuma tekstu. Depozitārs nodrošina visas pārējās puses ar šā teksta kopiju.2. Šā nolīguma grozījumi, kurus pieņem pušu sanāksmē, panākot konsensu, stājas spēkā dienā, kad visas puses ir deponējušas ratifikācijas, pieņemšanas vai apstiprināšanas dokumentus depozitāram.3. Ja vien puses nenolemj citādi, šā nolīguma pielikumus var grozīt, panākot konsensu, jebkurā pušu sanāksmē. Ja vien nav panākta citāda vienošanās, pielikuma grozījumi stājas spēkā visām pusēm pēc to pieņemšanas.XXXI pantsIzstāšanāsJebkura puse jebkurā brīdī, kad ir pagājuši 12 mēneši no dienas, kad šis nolīgums attiecībā uz minēto pusi stājas spēkā, var izstāties, sniedzot depozitāram rakstisku paziņojumu par izstāšanos. Depozitārs par izstāšanos informē pārējās puses 30 dienu laikā pēc šāda paziņojuma saņemšanas. Sešus mēnešus pēc šāda paziņojuma saņemšanas izstāšanās stājas spēkā.XXXII pantsDepozitārsŠā nolīguma sākotnējos tekstus deponē Amerikas Savienoto Valstu valdībai, kura nosūta apliecinātas to kopijas Nolīguma parakstītājām un pusēm, kā arī ANO ģenerālsekretāram reģistrēšanai un publicēšanai saskaņā ar Apvienoto Nāciju Organizācijas Statūtu 102. pantu.TO APLIECINOT, apakšā parakstījušies pilnvarotie,kurus ir attiecīgi pilnvarojušas viņu attiecīgās valdības, ir parakstījuši šo nolīgumu.Vašingtonā, 1998. gada piecpadsmitajā maijā, angļu un spāņu valodās, abiem tekstiem esot vienlīdz autentiskiem.--------------------------------------------------


title: Padomes Lēmums (1996. gada 6. decembris) par noslēgto nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses

text:
Svarīgs juridisks paziņojums

|

31997D0126

Oficiālais Vēstnesis L 053 , 22/02/1997 Lpp. 0001 - 0001

		Padomes lēmums(1996. gada 6. decembris)par noslēgto nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses(97/126/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā Komisija Kopienas vārdā apspriedusi jaunu nolīgumu, kas aizstāj 1991. gada 2. decembrī parakstīto nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses [1], kurā grozījumi izdarīti ar vēstuļu apmaiņā noslēgto vienošanos starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses, kura tika parakstīta 1995. gada 8. martā [2];tā kā šis jaunais Nolīgums jāapstiprina,IR PIEŅĒMUSI ŠĀDU LĒMUMU.1. pantsAr šo Kopienas vārdā tiek apstiprināts nolīgums starp Eiropas Ekonomikas kopienu, no vienas puses, un Dānijas valdību un Farēru salu autonomijas valdību, no otras puses.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots iecelt personas, kurām ir piešķirtas pilnvaras parakstīt Nolīgumu, lai tas kļūtu saistošs Kopienai, un sniegt Nolīguma 40. pantā paredzēto paziņojumu.Briselē, 1996. gada 6. decembrīPadomes vārdā —priekšsēdētājsD. Spring[1] OV L 371, 31.12.1991., 1. lpp.[2] OV L 54, 10.3.1995., 25. lpp.--------------------------------------------------


title: 2012/18/ES: Padomes Lēmums ( 2011. gada 14. decembris ) par nostāju, kas Eiropas Savienībai jāieņem Pasaules Tirdzniecības organizācijas ministru konferencē par Samoas iestāšanos PTO

text:
               10.1.2012

               LV

               Eiropas Savienības Oficiālais Vēstnesis

               L 6/7

         PADOMES LĒMUMS
   (2011. gada 14. decembris)
   par nostāju, kas Eiropas Savienībai jāieņem Pasaules Tirdzniecības organizācijas ministru konferencē par Samoas iestāšanos PTO
   (2012/18/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Samoas valdība 1998. gada 15. aprīlī iesniedza pieteikumu par pievienošanos Marakešas līgumam par Pasaules Tirdzniecības organizācijas (PTO) izveidošanu saskaņā ar minētā līguma XII pantu.

               (2)

               Lai panāktu vienošanos par iestāšanās noteikumiem, kas būtu pieņemami Samoai un visām PTO dalībvalstīm, 1998. gada 15. jūlijā tika izveidota Samoas iestāšanās darba grupa.

               (3)

               Komisija Savienības vārdā risināja sarunas par Samoas visaptverošu tirgus atvēršanas saistību kopumu, kas ir Savienības interesēs un atbilst Samoas attīstības līmenim.

               (4)

               Šīs saistības tagad ir iekļautas Samoas iestāšanās PTO protokolā.

               (5)

               Paredzams, ka iestāšanās PTO būs pozitīvs un ilgstošs ieguldījums Samoas ekonomisko reformu un ilgtspējīgas attīstības procesā.

               (6)

               Tāpēc iestāšanās protokols būtu jāapstiprina.

               (7)

               Līguma par PTO izveidošanu XII pantā noteikts, ka iestāšanās noteikumi ir savstarpēji jāsaskaņo dalībvalstij, kas iestājas, un PTO un ka PTO ministru konference apstiprina iestāšanās noteikumus no PTO puses.

               (8)

               Attiecīgi ir jānosaka Savienības nostāja, kas jāieņem PTO ministru konferencē par Samoas iestāšanos PTO,

         IR PIEŅĒMUSI ŠO LĒMUMU.
   1. pants
   Eiropas Savienības nostāja, kas jāieņem Pasaules Tirdzniecības organizācijas ministru konferencē par Samoas iestāšanos PTO, ir atbalstīt iestāšanos.
   2. pants
   Šis lēmums stājas spēkā tā pieņemšanas dienā.

      Ženēvā, 2011. gada 14. decembrī

            Padomes vārdā –

            priekšsēdētājs

         M. NOGAJ


title: 2007/755/EK: Padomes Lēmums ( 2007. gada 19. novembris ) par Dienvidaustrumeiropas Stabilitātes pakta īpašā koordinatora iecelšanu

text:
               23.11.2007

               LV

               Eiropas Savienības Oficiālais Vēstnesis

               L 305/28

      PADOMES LĒMUMS

   (2007. gada 19. novembris)
   par Dienvidaustrumeiropas Stabilitātes pakta īpašā koordinatora iecelšanu
   (2007/755/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Regulu (EK) Nr. 1080/2000 (2000. gada 22. maijs) par atbalstu Apvienoto Nāciju Organizācijas pagaidu pārvaldei Kosovā (UNMIK), pārstāvniecībai Bosnijā un Hercegovinā (OHR) un Dienvidaustrumeiropas Stabilitātes paktam (SP) (1), un jo īpaši tās 1.a pantu,
   ņemot vērā Komisijas priekšlikumu,
   tā kā:

               (1)

               Eiropas Savienības dalībvalstu ārlietu ministri un Eiropas Kopienu Komisija kopā ar citiem Dienvidaustrumeiropas Stabilitātes pakta dalībniekiem 1999. gada 10. jūnijā nolēma izveidot Dienvidaustrumeiropas Stabilitātes paktu, turpmāk “Stabilitātes pakts”.

               (2)

               Regulas (EK) Nr. 1080/2000 1.a pantā paredzēts, ka Stabilitātes pakta īpašo koordinatoru ieceļ katru gadu.

               (3)

               Ieceļot īpašo koordinatoru, vienlaikus jānosaka viņa pilnvaras. Pilnvaras, kas 2006. gadam noteiktas Padomes Lēmumā (EK) Nr. 2006/921/EK (2006. gada 11. decembris) par Dienvidaustrumeiropas Stabilitātes pakta īpašā koordinatora iecelšanu (2), ir atbilstīgas. Ņemot vērā secinājumus, kādi tika izdarīti Stabilitātes pakta Reģionālajā grupā Zagrebā 2007. gada 10. maijā, Dienvidaustrumu Eiropas sadarbības procesa (DAESP) ministru un augstākā līmeņa sanāksmēs 2007. gada 10. un 11. maijā, kā arī Padomes 2007.gada maija secinājumus, kuros Stabilitātes pakta īpašais koordinators, jaunais ģenerālsekretārs un Bulgārijas DAESP prezidentūra tika aicināti nodrošināt raitu un savlaicīgu pāreju no Stabilitātes pakta uz jaunajām struktūrām, šajās pilnvarās īpaši uzsvērtas prasības pāriet uz reģionālu pašpārvaldi un nepieciešamība nodrošināt raitu un savlaicīgu funkciju nodošanu Reģionālās sadarbības padomes (RSP) ģenerālsekretāram līdz pilnvaru termiņa beigām.

               (4)

               Ieteicams noteikt skaidru pienākumu sadali, kā arī norādījumus par koordināciju un pārskatu sniegšanu,

         IR PIEŅĒMUSI ŠO LĒMUMU.
   1. pants
   Ar šo Dr. Erhard BUSEK tiek iecelts par Dienvidaustrumeiropas Stabilitātes pakta īpašo koordinatoru.
   2. pants
   Īpašais koordinators veic 1999. gada 10. jūnija Stabilitātes pakta 13. punktā paredzētās funkcijas.
   3. pants
   Lai sasniegtu 2. pantā minēto mērķi, īpašais koordinators ir pilnvarots:

               a)

               veicināt pakta mērķu sasniegšanu atsevišķās valstīs un to starpā, ja pierādās, ka paktam ir pievienotā vērtība;

               b)

               vadīt Dienvidaustrumeiropas reģionālo grupu;

               c)

               uzturēt ciešus kontaktus ar visiem Stabilitātes pakta dalībniekiem un veicinātājām valstīm, organizācijām un iestādēm, kā arī attiecīgajām reģionālajām iniciatīvām un organizācijām, lai sekmētu reģionālo sadarbību un uzlabotu reģionālo pašpārvaldi;

               d)

               cieši sadarboties ar visām Eiropas Savienības iestādēm un tās dalībvalstīm, lai veicinātu Eiropas Savienības lomu paktā saskaņā ar Stabilitātes pakta 18., 19. un 20. punktu un nodrošinātu komplementaritāti starp Stabilitātes pakta darbību un Stabilizācijas un asociācijas procesu;

               e)

               regulāri un vajadzības gadījumā kolektīvi tikties ar darba grupu priekšsēdētājiem, lai nodrošinātu vispārēju stratēģisku koordināciju un pildītu sekretariāta funkcijas Dienvidaustrumeiropas reģionālajai grupai un tās instrumentiem;

               f)

               strādāt, pamatojoties uz Stabilitātes pakta prioritāro pasākumu sarakstu, ko iepriekš saskaņo, apspriežoties ar Stabilitātes pakta dalībniekiem, un kas jāīsteno 2008. gada pirmajā pusē, un Stabilitātes pakta darba metodes un struktūru pieskaņot tām vajadzībām, ko prasa pāreja uz reģionālo pašpārvaldi, nodrošinot konsekvenci un resursu efektīvu izmantošanu;

               g)

               veicināt pāreju uz reģionālo pašpārvaldi saskaņā ar reģionālās grupas 2006. gada 30. maija secinājumiem un šajā nolūkā cieši sadarboties ar Dienvidaustrumeiropas sadarbības procesu, Reģionālās sadarbības padomi un tās ģenerālsekretāru; īpašu uzmanību pievērst Reģionālās sadarbības padomes un tās sekretariāta izveidei, īpašu uzsvaru likt uz dažādu Stabilitātes pakta sevišķo uzdevumu grupu un iniciatīvu racionalizēšanu;

               h)

               nodrošināt raitu un savlaicīgu funkciju nodošanu Reģionālās sadarbības padomes ģenerālsekretāram un Stabilitātes pakta atlikušo administratīvo darbību izbeigšanu.

         4. pants
   Īpašais koordinators noslēdz ar Komisiju finansēšanas līgumu.
   5. pants
   Īpašā koordinatora darbību saskaņo ar Padomes ģenerālsekretāra/augstā pārstāvja KĀDP lietās, Padomes prezidentūras un Komisijas darbību, jo īpaši Neformālajā padomdevējā komitejā. Darbībā tiek uzturēti cieši sakari ar Padomes prezidentūru, Komisiju, dalībvalstu pārstāvniecību vadītājiem, Eiropas Savienības īpašajiem pārstāvjiem, kā arī ar pārstāvniecību Bosnijā un Hercegovinā un Apvienoto Nāciju Organizācijas civilo pārvaldi Kosovā.
   6. pants
   Īpašais koordinators vajadzības gadījumā sniedz ziņojumu Padomei un Komisijai. Par savu darbību viņš regulāri informē Eiropas Parlamentu.
   7. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2008. gada 1. janvāra līdz 2008. gada 30. jūnijam.

      Briselē, 2007. gada 19. novembrī

            Padomes vārdā —

            priekšsēdētājs

         L. AMADO

      (1)  OV L 122, 24.5.2000., 27. lpp. Regulā grozījumi izdarīti ar Regulu (EK) Nr. 2098/2003 (OV L 316, 29.11.2003., 1. lpp.).

      (2)  OV L 351, 13.12.2006., 19. lpp.


title: Padomes Lēmums 2014/700/KĀDP ( 2014. gada 8. oktobris ), ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku

text:
               9.10.2014

               LV

               Eiropas Savienības Oficiālais Vēstnesis

               L 293/34

         PADOMES LĒMUMS 2014/700/KĀDP
   (2014. gada 8. oktobris),
   ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku (1) un jo īpaši tā 19. pantu,
   tā kā:

               (1)

               Padome 2013. gada 22. aprīlī pieņēma Lēmumu 2013/183/KĀDP.

               (2)

               Sankciju komiteja, kas izveidota saskaņā ar Apvienoto Nāciju Organizācijas Drošības padomes Rezolūciju 1718(2006) attiecībā uz Korejas Tautas Demokrātisko Republiku (“Sankciju komiteja”), 2014. gada 28. jūlijā apstiprināja jaunas vienības iekļaušanu to personu un vienību konsolidētajā sarakstā, kam piemēro ierobežojošus pasākumus.

               (3)

               Sankciju komiteja 2014. gada 30. jūlijā atjaunināja to personu un vienību sarakstu, kam piemēro ierobežojošus pasākumus.

               (4)

               Tādēļ saskaņā ar Lēmuma 2013/183/KĀDP 22. panta 1. punktu minētā lēmuma I pielikumā izklāstītais personu un vienību saraksts būtu attiecīgi jāgroza.

               (5)

               Turklāt, ņemot vērā ziņas par vienas sarakstā iekļautas personas nāvi, Lēmuma 2013/183/KĀDP II pielikums arī būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2013/183/KĀDP I un II pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2014. gada 8. oktobrī

            Padomes vārdā –

            priekšsēdētājs

         M. LUPI

      (1)  OV L 111, 23.4.2013., 52. lpp.

      PIELIKUMS

                  I.

                  Lēmuma 2013/183/KĀDP I pielikumā iekļautajam sarakstam pievieno turpmāk norādīto vienību.
                  13. panta 1. punkta a) apakšpunktā minēto personu un 15. panta 1. punkta a) apakšpunktā minēto personu un vienību saraksts
                  B.   Vienības

                              Nosaukums

                              Pieņemts nosaukums

                              Vieta

                              Sarakstā iekļaušanas datums

                              Cita informācija

                              20.

                              Ocean Maritime Management Company, Limited
                              (OMM)

                                 Donghung Dong, Central District, PO Box 120, Pyongyang, KTDR;

                                 Dongheung-dong Changgwang Street, Chung-Ku, PO Box 125, Pyongyang.

                              28.7.2014.

                                 Ocean Maritime Management Company, Limited (SJO numurs: 1790183) ir Chong Chon Gang kuģa operators/pārvaldnieks. Tam bija būtiska nozīme, 2013. gada jūlijā organizējot slēptas ieroču un saistītu materiālu kravas pārvadājumu no Kubas uz KTDR. Tādējādi Ocean Maritime Management Company, Limited atbalstīja darbības, kas ir aizliegtas ar rezolūcijām, proti, ieroču embargo, kas ieviests ar Rezolūciju 1718 (2006), kura grozīta ar Rezolūciju 1874 (2009), un palīdzēja izvairīties no pasākumiem, kas ir ieviesti ar minētajām rezolūcijām.

                  II.

                  Ierakstus attiecībā uz šādām Lēmuma 2013/183/KĀDP I pielikumā minētajām personām un vienībām aizstāj ar turpmāk norādītajiem ierakstiem.
                  13. panta 1. punkta a) apakšpunktā minēto personu un 15. panta 1. punkta a) apakšpunktā minēto personu un vienību saraksts
                  A.   Personas

                              Vārds, uzvārds

                              Pieņemts vārds

                              Dzimšanas datums

                              Sarakstā iekļaušanas datums

                              Cita informācija

                              2.

                              Ri Je-son

                              Vārds korejiešu valodā

                                 ;
                              Vārds ķīniešu valodā:

                              jeb Ri Che Son

                              Dzimis: 1938. gadā

                              16.7.2009.

                              Atomenerģijas nozares ministrs kopš 2014. gada aprīļa. Galvenā atomenerģijas biroja (GAB) bijušais direktors; birojs ir galvenā iestāde, kas vada KTDR kodolprogrammu; atbalstīja vairākas ar kodoljautājumiem saistītas darbības, tostarp Yongbyon Kodolpētījumu centra un Namchongang Trading Corporation darbību GAB vadībā.

                        B.   Vienības

                              Nosaukums

                              Pieņemts nosaukums

                              Vieta

                              Sarakstā iekļaušanas datums

                              Cita informācija

                              14.

                              Leader (Hong Kong) International

                              Leader International Trading Limited; Leader (Hong Kong) International Trading Limited

                                 LM-873, RM B, 14/F, Wah Hen Commercial Centre, 383 Hennessy Road, Wanchai, Hong Kong, Ķīna.

                              22.1.2013.

                                 Leader International (Honkongas uzņēmumu reģistrācijas numurs 1177053), atvieglo Korea Mining Development Trading Corporation (KOMID) vārdā veiktus pārvadājumus. Uzņēmumu KOMID komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                  III.

                  Turpmāk minēto personu svītro no Lēmuma 2013/183/KĀDP II pielikumā iekļautā saraksta:
                  A.   Personas

                              5.

                              JON Pyong-Ho.


title: Eiropas Parlamenta Lēmums (ES) 2015/1624 (2015. gada 29. aprīlis) par Eiropas Savienības 2013. finanšu gada vispārējā budžeta izpildes apstiprināšanu, X iedaļa – Eiropas Ārējās darbības dienests

text:
               30.9.2015

               LV

               Eiropas Savienības Oficiālais Vēstnesis

               L 255/111

      EIROPAS PARLAMENTA LĒMUMS (ES) 2015/1624
      (2015. gada 29. aprīlis)
      par Eiropas Savienības 2013. finanšu gada vispārējā budžeta izpildes apstiprināšanu, X iedaļa – Eiropas Ārējās darbības dienests
      EIROPAS PARLAMENTS,

                  —

                  ņemot vērā Eiropas Savienības 2013. finanšu gada vispārējo budžetu (1),

                  —

                  ņemot vērā Eiropas Savienības konsolidētos pārskatus par 2013. finanšu gadu (COM(2014) 510 – C8-0155/2014) (2),

                  —

                  ņemot vērā Revīzijas palātas pārskatu par budžeta izpildi 2013. finanšu gadā un iestāžu atbildes (3),

                  —

                  ņemot vērā deklarāciju (4) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 55., 99. un 164. līdz 167. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Ārlietu komitejas atzinumu (A8-0109/2015),

         1.

            sniedz Savienības augstajai pārstāvei ārlietās un drošības politikas jautājumos apstiprinājumu par Eiropas Ārējās darbības dienesta 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam, Eiropas Datu aizsardzības uzraudzītājam un Eiropas Ārējās darbības dienestam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV L 66, 8.3.2013.

         (2)  OV C 403, 13.11.2014., 1. lpp.

         (3)  OV C 398, 12.11.2014., 1. lpp.

         (4)  OV C 403, 13.11.2014., 128. lpp.

         (5)  OV L 248, 16.9.2002., 1. lpp.

         (6)  OV L 298, 26.10.2012., 1. lpp.